Ako vas je ikada zanimalo šta je to zapravo Omladinska banka, kako funkcioniše i šta ima za cilj, saznat ćete ako se prijavite! Pored edukacije o svemu navedenom, u toku godine naučit ćete kako prepoznati probleme u vašoj sredini, kako timski i u skladu sa principima Omladinske banke pružiti finansijsku podršku za projekte i ideje mladih, te kako sva stečena znanja iskoristiti u nastavku vašeg privatnog i profesionalnog života.\nKonkurs je otvoren do 07.aprila 2017. godine za sve zainteresovane mlade od 15 do 25 godina, koji žele da se edukuju, rade na jačanju svojih kapaciteta i prave pozitivne promjene u svojoj zajednici.\nA za više informacija možete nas kontaktirati na telefon 035 832 363, svakim radnim danom između 9 i 16 sati ili na mailove, kada god zatreba:\nPostanite član jednog od pet odbora Omladinske banke! Čekamo Vas!\nAutor Hocu.ba praksa edukacija fondacijatz omladinska banka\n« Postani član IAESTEBiH\nAplikacija za članstvo u AIESEC-u u Istočnom Sarajevu »


Draganu Maroviću najviše dvije, Svetozaru četiri i po godine zatvora? - Vijesti.me\nBRAĆA MAROVIĆ USKORO POTPISUJU SPORAZUME\nDragan Marović je iza spuških rešetaka od avgusta 2015. godine... Edit\nDragan Marović (Foto: TV Vijesti)\nVuk Lajović, Svetlana Đokić, Jelena Jovanović 11. maj 2016, 17:40 ažurirano 4. april 2019, 20:25\nBudvanin Dragan Marović spreman je da sa Specijalnim tužilaštvom zaključi sporazum o priznanju krivice za četiri koupcionaške afere u Budvi.\nPrema nezvaničnim saznanjima “Vijesti” brat uhapšenog funkcionera DPS-a Svetozara Marovića sa tužiocima se dogovara oko visine zatvorske kazne koju će služiti zbog sumnje da je, kao dio budvanske kriminalne grupe, poslovima TQ Plaza, Plato na Jazu, izgradnji donjeg gradskog bulevara od Pošte do Jadranskog sajma i seoskog puta za Krapinu, oštetio kasu Budve za više miliona eura.\nSpecijalno tužilaštvo uporedo vodi pregovore sa braćom Marović, koji su spremni da potpišu papir u kome detaljno opisuju svoju ulogu i učešće u kriminalnoj grupi.\nNezvanični izvori tvrde da bi kazna zatvora Draganu Maroviću mogla biti od 15 mjeseci do najviše dvije godine, dok bi njegov brat Svetozar mogao da dobije od tri do četiri i po godine zatvora.\nNešto prije 13 sati službenici Zavoda za izvršenje krivičnih sankcija priveli su danas Dragana Marovića u Specijalno tužilaštvo gdje, planira da prizna i potpiše da je kriv za tri budvanske afere.\nDa nije riječ o spekulaciji već o skoro gotovoj stvari uvjerila se i ekipa Televizije Vijesti koja je snimila izlazak Dragana Marovića iz zgrade tužilaštva. Sastanku sa tužiocem prisustvovao je i njegov advokat Zdravko Begović, koji zbog sada već uobičajenog odgovora - obaveza čuvanja službene tajne o razlogu posjete tužilaštvu nije bio u mogućnosti da govori, pa ni koliko bi ovaj osumnjičeni mogao dobiti kazne zatvora.\nZbog čega je osumnjičeni Dragan Marović odlučio da promijeni svoju odbranu i prizna da je kriv za slučajeve u javnosti poznatim kao TQ Plaza, izgradnja donjeg bulevara i puta u selu Krapine, Begović ima jasno obrazloženje\n"Moj branjenik Marović Dragan je od svih lica koji se tiču budvanske afere najduže u pritvoru, već završeno isteklo devet mjeseci, dakle u određenom trenutku čovjek je spreman da napravi i kompromis i sa sobom i sa istinom da bi se vratio svojoj porodici i svojoj djeci i svojo supruzi, tako da neka vam to negdje bude i završetak i odgovor na sva pitanja koja se tiču nekog budućeg ili eventualnog zaključenja sporazuma o priznanju krivice", kazao je za TV Vijesti Begović.\nSvetozar je prvi pristao da prizna krivicu, čime je, kako tvrde nezvanični izvori, omogućio da kazna za njegovog mlađeg brata bude manja, kao i da se ime njegove kćerke Milene Marović Bogdanović ne nađe na optužnici u predmetu TQ Plaza.\n“Vijestima” je rečeno da su pregovori sa Marovićima u završnoj fazi. Ukoliko bude postignuti dogovori, Specijalno tužilaštvo bi zaključilo četiri sporazuma sa članovima porodice Marović.\nSa Milošem Marovićem, sinom visokoga funkcionera DPS-a potpisan je jedan, sa Svetozarom bi trebalo da bude zaključena dva sporazuma, dok bi sa Draganom bio potpisan jedan sporazum.\nNajmlađi Marović prije skoro pet mjeseci nagodio se sa Specijalnim tužilaštvom da robija godinu dana i da u budvansku kasu vrati 385.000 eura. Sporazum sa njim još nije poslat na provjeru Višem sudu, jer Miloš Marović mora dostaviti garanciju da će vratiti novac.\nSvetozar Marović, Dragan Marović(Foto: Arhiva "Vijesti")\nDragan Marović je iza spuških rešetaka od avgusta 2015. godine, kada je uhapšen zbog sumnje da je učestvovao u milionskoj malverzaciji oko gradnje TQ Plaze i Platoa na Jazu.\nSredinom februara vraćen je sa kapije ZIKS-a u ćeliju zbog sumnje da je učestvovao u sumnjivim poslovima izgradnje bulevara i puta za Krapinu.\nIzvor “Vijesti” kazao je da bi Dragan isto kao i njegov brat Svetozar, mogli jedino da služe zatvorsku kaznu, jer finanijskom istragom nije utvrđeno da je stekao imovinsku korist.\nTužilaštvo je imovinu Dragana Marovića ispitalo prije nekoliko godina u okviru afere “Zavala”, za koju on još nije pravosnažno osuđen.\nO učešću članova porodice Marović u korupcionaškim aferama u Specijalnom tužilaštvu pričala su četiri svjedoka saradnika.\nOni su Svetozara Marovića označili kao vođu kriminalne družine koja je milionskim malverzacijama oštetila državu.\nNekadašnji gradonačelnik Budve Rajko Kuljača prvi je kazao da je nekadašnji predsjednik SiCG bio na vrhu piramide koja je oštetila budžet Budve.\nOn je rekao da je političar bio mozak posla u kome je metropola turizma, prema procjenama tužilaštva, oštećena za više od 20.000.000 eura.\nSvetozara Marovića optužio je i vlasnik preduzeća Tradeunique Mirko Latinović, čija se kompanija naknadno dogovorila sa tužilaštvom da obešteti Opštinu.\nI dva preostala svjedoka saradnika - bivši direktor Auto moto društva Budva Igor Trnski i kum njegovog sina Miloša, Marko Vujović takođe su kazali da stariji Marović stoji iza nezakonitog posla prodaje zemlje na Jazu, kojim je Budva oštećena.\nIme Svetozara Marovića pominje se i u istrazi o milionskoj pljački tokom izgradnje postrojenja za tretman otpadnih voda...\nNAPOMENA: Strogo zabranjeno preuzimanje fotografija i video materijala bez odobrenja uredništva i autora


Srbija inovira: "Videćemo velike uspehe naših kompanija"\nIT Autor:Danas05. nov. 202116:23\nFoto: ICT Hub/Srdjan Plavsic\nPrema Globalnom indeksu inovativnosti (GII) koji meri inovativne kapacitete privreda Srbija se u 2021. godini našla na 54. mestu što je za tri mesta bolje nego 2019, ali za jedno mesto lošije nego prošle godine.\nU delu koji meri inpute za inovacije poput uslova za inovativno poslovanje napredovali smo mnogo brže i zauzeli 50. mesto (62. mesto 2019. godine), dok u inovativnim autputima, inovativnim proizvodima stagniramo na 57. mestu.\nKosta Andrić, direktor ICT Haba istakao je da svi učesnici moraju blisko da sarađuju, od preduzetnika i akademije, preko države do investitora i privrede koja treba da koristi te inovacije, piše Danas.\n“Poslednjih godina naš IT sektor brzo raste, ali u dužem roku smo zabrinuti za budućnost. Naš uspeh bazira se na činjenici da dajemo kvalitetne proizvode sa prihvatljivom, ne više jeftinom, cenom rada. Međutim, cena rada raste a ljudi odlaze. Za dve godine moguće da više ne budemo konkurentni sa cenom”, ocenio je Andrić dodajući da fantastičan rast našeg IT sektora poslednjih 10 godina deluje fantastično samo kad se poredimo sami sa sobom, ali u poređenju sa drugim, sličnim zemljama ne rastemo dovoljno brzo.\nOn je ukazao na tzv. “veliku opkladu”, odnosno ideju zemalja da izaberu oblasti ekonomije znanja u kojima će biti izuzetni i prepoznatljivi i da to rade Rumunija, Poljska, Švedska.\n“Videćemo velike uspehe naših kompanija, izlaske na berzu, preuzimanja od velikih svetskih kompanija, ali jedan ili dva jednoroga (startapi sa valuacijom od preko milijardu dolara) nemaju takav efekat na celu ekonomiju”, ocenio je on.\nDa bi se neka od ovih pitanja budućnosti naše ekonomije rešila, ICT Hab, sa Centrom za razvoj javne politike i WMEP, uz finansijsku podršku USAID-a pokreću projekat Srbija inovira čiji je cilj umrežavanje svih učesnika i obezbeđivanje finansijskih sredstava.\nAleksandra Popović, direktorka projekta Srbija inovira ističe da je ideja stvaranje superklastera, ekosistema koji bi stimulisao inovativnost.\n“On će okupljati sve učesnike, startape, profesore, preduzetnike, privredu koja treba da prihvati te inovacije, kao i investitore i na kraju državu koja obezbeđuje uslove za inovacije. Trenutno je u toku istraživanje koje treba da nam kaže na šta bi mogli da se kladimo, odnosno u kojoj industriji i kojoj tehnologiji možemo da se izdvojimo. Za sada imamo 10 oblasti, a uskoro će to biti smanjeno na četiri, da bismo na kraju pronašli jednu oblast koja će dobiti podršku projekta” objasnila je Popović.\nOvaj projekat počeo je u februaru 2020. godine i trajaće do juna 2025. godine, a njegova vrednost je šest miliona dolara.\nAleksandra Popovićjednorozikompanijekosta andrićsrbija inovira


Predsednik Srbije posetio TENT B\nHerojski rad u EPS-u za stabilno snabdevanje strujom\nRadovi na revitalizaciji bloka B1 u Termoelektrani „Nikola Tesla B“ biće završeni 25. novembra i time je urađen veliki posao koji će Srbiji obezbediti stabilno snabdevanje električnom energijom, rekao je Aleksandar Vučić, predsednik Srbije koji je obišao radove u TENT B sa Miloradom Grčićem, v. d. direktora „Elektroprivrede Srbije“. Revitalizacija vredna oko 90 miliona evra povećava snagu bloka za oko 20 megavata i omogućava pouzdanu i efikasniju proizvodnju električne energije u narednim decenijama.\nVučić je pohvalio radnike za neverovatan posao koji su uradili na revitalizaciji jednog od dva najveća EPS-ova bloka, koji se nalaze u TENT B.\n- To su pravi heroji koji su danonoćno radili bukvalno najteže poslove. Imali su čak 58.000 zavarivanja... Neverovatno je koliki je posao urađen. Od ovoga živi Srbija – naglasio je Vučić.\nOn je dodao da je upravo tih 650 megavata bloka B1 nedostajalo Srbiji, od maja, kada su počeli radovi na revitalizaciji, tako da je morala i da se uvozi električna energija i poveća uvoz gasa za termoelektrane-toplane u Novom Sadu i Pančevu.\n- To je imalo svoju cenu i kada dobijemo tih 650 megavata više nećemo morati da plaćamo električnu energiju 200 evra po megavat-satu, kao što to moraju Severna Makedonija, Albanija, Crna Gora i Hrvatska – rekao je Vučić. - U ovoj situaciji Srbija se bolje snašla od zemalja u okruženju, ali to ne bismo uspeli da nije bilo fantastičnih radnika. Posle će Srbija da puni akumulacije hidroelektrana, odnosno da skladišti struju i čuva je za najteže zimske dane.\nPredsednik Srbije je istakao da bez proizvodnje iz uglja Srbija ne može da ima dovoljno električne energije i da bi, ako se isključe TENT, „Kostolac“ i „Kolubara“, a to nadoknadilo uvozom po ceni većoj od 200 evra za MWh, „država bankrotirala za godinu dana“. On je objasnio da će Srbija smanjivati udeo energije koja se dobija iz uglja i graditi kapacitete na obnovljive izvore, ali i da građanima mora da se kaže da sada sem uglja nema drugih stabilnih izvora električne energije, kao i da to imaju u vidu kada podržavaju neke političare koji o tome drugačije govore.\n- To nije ničiji hir, niti želja već nasušna potreba da imamo struju. Srbija će graditi obnovljive izvore energije, ali ako bi isključila kapacitete na ugalj 10 najvećih gradova i 50 manjih ostalo bi bez električne energije, kao i sve bolnice – upozorio je Vučić i podsetio da Srbija 68 odsto električne energije dobija iz uglja.\nKako je istakao, Srbiji je potrebno ono što je sigurno i što donosi struju bez ikakve sumnje, i po suncu, i kiši i snegu i različitim meteorološkim uslovima, tako da će morati da se prave i bazni kapaciteti.\n- Za šta ćemo se odlučiti, to ćemo da vidimo u godinama pred nama - da li da učestvujemo u nuklearkama u okolnim zemljama ili ćemo sami moći da pravimo modularne – rekao je Vučić.\nPrema njegovim rečima, razgovaralo se o mogućnosti da Srbija bude vlasnik 15 odsto mađarske nuklearke, koja će biti završena 2035. godine, kao i bugarskoj nuklearnoj elektrani Belene, dok bi mogle da se razmotre i ponude o samostalnoj gradnji modularnih nuklearki. Kako je naglasio Vučić, odluka svakako neće biti doneta naprečac, već nakon ozbiljnih analiza troškova, dobiti i bezbednosti. Vučić je najavio da će 1. decembra biti važni razgovori o ceni električne energije za privredu, koja će, kako je rekao, morati da bude manja nego na berzi, ali ipak nešto viša nego do sada, da EPS ne bi bio oštećen, a da i privrednici budu zadovoljni jer povoljna cena struje podstiče ulaganja u Srbiju. Zaposleni u TENT B poklonili su predsedniku Srbije mapu Balkana iz 1897. godine. Radove u TENT B obišla je i Zorana Mihajlović, potpredsednica Vlade Srbije i ministarka rudarstva i energetike.


'Da ispišemo nove stranice istorije Čukaričkog'\nIzvor: B92, 28.Jul.2021, 17:43\nU prvom susretu odigranom pre nedelju dana mreže se nisu tresle (0:0), ni Čukarički ni Sumgait nisu uspeli da ostvare prednost. >> Pročitaj celu vest na sajtu B92 <<\nJedan od onih na koje su Azerbejdžanci obratili najviše pažnje bio je dvostruki strelac na premijeri u Superligi protiv Voždovca Đorđe Jovanović.\n"Igrači Sumgaita su nam prepustili loptu, svesno su se branili i na kraju su ostvarili rezultat po koji su došli. Gledali smo snimak prvog meča, još jednom smo videli da smo imali veliki broj prilika, čak 16 kornera, kod tri-četiri smo mogli da postignemo gol... Videli smo da je naš rival bio presrećan zbog rezultata ostvarenog na Banovom brdu, što je i normalno s obzirom da sad i onu mogu da se nadaju povoljnom ishodu"; napomenuo je Jovanović.\n"Očekujem sličnu utakmicu kao u Beogradu. Iskreno, ne verujem da će Sumgait igrati drugačije nego što je to bio slučaj u prvom susretu, ne verujem da će drugačije postaviti igru. Smatram da sve od nas zavisi. Zbog toga će najbitnije biti da zadržimo koncentraciju tokom čitavog meča i naravno da realizujemo naše šanse. A siguran sam da će ih ponovo biti".\n"Imali smo šansu na samom početku utakmice, Janković je mogao da savlada njihovog golmana. Verujem da bismo u tom slučaju i ubedljivo slavili, da bi se meč tako otvorio. Ali, jednostavno nismo uspeli, na nama je da to popravimo u revanšu. Moramo da igramo kao u Beogradu, da nastavimo da pravimo šanse i da budemo blizu njihovog gola. Verujem da će biti potpuno drugačije u Sumgaitu", optimista je Jovanović.\n"Idemo po pobedu, igraćemo našu igru. Što se mene lično tiče, nema apsolutno nikakve razlike da li je meč u Beogradu ili u Azerbejdžanu. Možda će domaćin sad biti za nijansu ofanzivniji, ali to može samo da bude dobro po nas, ukoliko dobijemo više prostora napred".\n"Sada bih bio zadovoljan i jednim golom, a da mi prođemo dalje. Nećemo se ni mi 'zaletati' tek tako ka njihovom golu, a bitno je samo da se izbori plasman u treće kolo, da li posle 90 ili 120 minuta, ili čak posle penala".\n"Igraju Azerbejdžanci dugo na tom terenu, lakše im je iz tog razloga, daće im i publika vetar u leđa. Ogroman je značaj utakmice, mi sigurno nećemo da pokleknemo u bilo kom momentu. Bilo je lepo na Banovom brdu, igrati pred navijačima posle dužeg vremena. Baš zbog toga bih voleo da publici u Srbiji priredimo još jedan evropski spektakl i priliku da nas podrže u narednim kolima".\n"Rivali su nam tada bili Dinamo Kijev i Skenderbeg, a mečevi pred 20.000-25.000 ljudi na tribinama. Svakom igraču to može samo da prija. Nije isto nastupati u Evropi i u prvenstvu. Ovde jednostavno nema mesta za kiks, u Super ligi za 37 kola možete da anulirate neki poraz. Opet, nemamo neki preterani pritisak, ali ambicije Čukaričkog se podrazumevaju. Na nama je da ispišemo nove stranice istorije ovog kluba", zaključio je Đorđe Jovanović.


Izvod iz izveštaja ombudsmana o zaštiti građana koji se odnosi na pravosuđe\nVi ste ovde: Početna Aktuelnosti Izvod iz izveštaja ombudsmana o zaštiti građana koji se odnosi na pravosuđe\nDatum: 27 mart 2014\nDrugi krug reforme pravosuđa (posle neuspešnog prvog kruga) nije doveo do osetnih poboljšanja u tom državnom sektoru, ključnom za garantovanje pravde građanima. Nezavisnost sudstva i dalje posrće pod pritiscima, populističkim i institucionalnim.\nPrimer je pritisak na sudsko veće Apelacionog suda u Kragujevcu da izmeni odluku niže instance, a pošto to veće nije učinilo, njegovi članovi su razmešteni a protiv predsednika veća podneta je disciplinska prijava.\nVisoki savet sudstva, nezavisni organ čija je Ustavom utvrđena nadležnost da obezbeđuje i garantuje nezavisnost i samostalnost sudija i sudova, bio je uzdržan u javnosti u većini zabrinjavajućih slučajeva. Najznačajniji oslonci nezavisnosti i integriteta sudijske i tužilačke funkcije ostaju nacionalna strukovna udruženja sudija i tužilaca – Društvo sudija Srbije i Udruženje javnih tužilaca i zamenika javnih tužilaca Srbije.\nPoseban interes Zaštitnika građana za pravosuđe proističe iz činjenice da sudovi (treba da) predstavljaju primarni mehanizam zaštite prava građana i najširi stub institucionalnog sistema za zaštitu prava građana kome pripadaju i Ustavni sud, Zaštitnik građana i drugi para-sudski organi. Otuda bez efikasnog, pravičnog i dostupnog sudstva, Zaštitnik građana nema glavni oslonac u zaštiti građana od kršenja njihovih prava usled nezakonitosti i nepravilnosti u radu organa vlasti. Izvesna, robusna, brza, delotvorna sudska zaštita ljudskih prava je ugaoni kamen sistema zaštite ljudskih prava, koji u Srbiji ne stoji čvrsto, zbog čega se pred druge organe zaštite prava postavljaju zadaci koje oni nisu predviđeni da vrše, niti im to kapaciteti dozvoljavaju.


Na području Trebinja nema novozaraženih virusom korona, osam pacijenata koji su bili pozitivni napustili su karantin, ali još nije vrijeme za ublažavanje mjera, saopšteno je iz gradskog Štaba za vanredne situacije.\nEpidemiolog Jelena Durić rekla je na konferenciji za novinare da je epidemiološka situacija na području Trebinja dobra.\n“Osam osoba koje su testirane dva puta u protekla 24 časa, a nalaze se u karantinu negativne su na virus korona i one će u toku današnjeg dana biti prebačene svojim kućama i još 14 dana će ostati u kućnoj izolaciji”, navela je Durićeva.\nOna je dodala da je sedam osoba iz Trebinja, a jedna osoba je iz Nevesinja.\nKomandant Štaba za vanredne situacije Mirko Ćurić rekao je da se trenutno u trebinjskoj Bolnici nalazi devet Hercegovaca koji su pozitivni na virus korona.\n“Prema informacijama kojima raspolažemo nijedna osoba nije zdravstveno ugrožena, a četiri od njih su iz Trebinja”, rekao je Ćurić, koji je i gradonačelnik Trebinja.\nOn je istakao da je gradski Štab za vanredne situacije danas razmatrao mjere koje je donio Republički štab za vanredne situacije i da će ovaj grad u narednom periodu odlučiti koje sve mjere mogu da se ublaže.\n“Razmatrali smo i mogućnost otvaranja pijace, međutim epidemiolozi su rekli da to ne može zbog situacije kakva je trenutno u Trebinju, prema tome čekamo sledeći sastanak”, kaže Ćurić.\nOn je podsjetio da na pijaci od subote mogu prodavati samo domaći proizvođači rasada i naglasio da je cilj da pijaca što prije počne sa radom, ali da će o tome odlučiti isključivo struka.\nĆurić je dodao da se, kada je riječ o 1. maju u Trebinju, čeka odluka Republičkog štaba za vanredne situacije.\nmirko curicjelena durić


Više od 100 uhapšenih posle noći pljački i nereda u Čikagu\nPolicija u centru Čikaga vrši uviđaj posle noći pljačkanja, 10. avgusta 2020.\nViše od stotinu ljudi uhapšeno je u ponedeljak u Čikagu, posle noći pljački i nereda u kojima je povređeno 13 policajaca, i oštećene brojne prodavnice u poznatoj četvrti Magnificent Mile (Veličanstvena milja) i drugim delovima grada.\nNačelnik policije Dejvid Braun izjavio je da se nije dogodio "organizovani protest" već "čisto kriminalni incident", koji je počeo nakon što je prethodnog dana policija pucala u jednog muškarca u delu grada zvanom Englvud. Braun je saopštio da se u centru Čikaga do daljeg može očekivati snažno policijsko prisustvo.\n"Ovo su bila čista kriminalna dela", navela je gradonačelnica Čikaga, Lori Lajtfut. "Ovo je bio napad na naš grad."\nOčekuje se da protiv uhapšenih biti podignute optužnice za pljačku, izazivanje nereda i fizičke napade na policiju. Lajtfut je rekla da je grad aktivirao "program za zaštitu gradskih četvrti" koji će biti na snazi u dogledno vreme, "dok ne budemo sigurni da su naše gradske četvrti bezbedne".\nButik modne kuće Đorđo Armani takođe je obijen u noći pljačkanja u Čikagu, 10. avgusta 2020.\nMnoge od prodavnica koje su opljačkane su otvorene tek nedavno, pošto su bile zatvorene za vreme haotičnih protesta zbog smrti Džordža Flojda u Mineapolisu 25. maja.\nNeredi su počeli ubrzo posle ponoći a grafiti protiv policije ispisani na potezu gde je "Veličanstvena milja" - jedna od najposećenijih turističkih atrakcija Čikaga. Nekoliko sati ranije, desetine ljudi su imale konfrontaciju sa policijom nakon posle ranjavanja osobe u Inglvudu.\nPolicija je u nedelju popodne dobila prijavu da je u Englvudu viđena osoba sa pištoljem na ulici. Kada je osumnjičeni pronađen, počeo je da beži i pucao na policiju koja je uzvratila vatru. On je ranjen i prebačen u bolnicu ali se u Englvudu proširila vest da je policija ranila dete, posle čega se okupila grupa građana i ušla u prepirku sa policijom.\nNačelnik policije Braun saopštio je da je, nakon što se grupa razišla, na društvenim mrežama upućen poziv da se ode u centar grada i pljačka.\nOpljačkana prodavnica kompanije Epl u Čikagu, 10. avgusta 2020.\nDuž "Veličanstvene milje" viđeni su ljudi kako ulaze u prodavnice i iznose kese pune robe a neki su upali u lokalnu banku, javio je Čikago Tribjun. Istovremeno, sve veći broj ljudi počeo je da automobilima dolazi u centar grada. Obijene su kase u prodavnicima a neki bankomati su razvaljeni. Opljačkane su i prodavnice kilometrima daleko od centra grada, u kojima su ostali prazni ofingeri za odeću i prazne kutije elektronskih uređaja.\n"Očigledno je da je ovo bilo orkestrirano", ocenio je Majkl Fleger, poznati katolički sveštenik i aktivista u čikaškom Saut Sajdu.\nAutobuski i metro saobraćaj u centru grada je privremeno obustavljen na zahtev zvaničnika za javnu bezbednost. Mostovi preko reke Čikago su podignuti, da bi se sprečio ulazak i izlazak iz centra grada a policija države Ilinois blokirala je autoput na prilazu gradu u jutarnjim satima.\nU Čikagu i njegovim predgrađima, kao mnogim drugim gradovima, dogodili su se neredi posle smrti Flojda. Centralni, poslovni i komercijalni deo grada je zatvoren nekoliko dana posle izbijanja nasilja kada su i neke prodavnice oštećene za vreme protestnih marševa.


„Miloš Veliki” će promeniti lice Zapadne Srbije - OGLASNA TABLA - INFO\n19 августа, 2019 0946\nPrivrednici iz ovog dela Srbije već računaju ne pozitivne efekte izgradnje novog autoputa kojim će se od Beograda do Čačka stizati za oko sat vremena.\nAutoput „Miloš Veliki”, tačnije deonica od Obrenovca do Ljiga spremna je za saobraćaj. Zajedno sa ranije izgrađenim delom od Ljiga do Preljine, novi autoput je od izuzetne važnosti za celu Srbiju jer će uveliko rasteretiti saobraćaj na Ibarskoj magistrali.\nPuštanjem novog autoputa očekuje sa manje vozila na preopterećenoj Ibarskoj magistrali, što će, kako ističu saobraćajni stručnjaci, značajno poboljšati bezbednost učesnika u saobraćaju i smanjiti broj nesreća.\nAutoput „Miloš Veliki”, na deonici od Obrenovca do Ljiga biće otvoren danas popodne, a svečanosti će prisustvovati predsednik Srbije Aleksandar Vučić.\nKada se do kraja godine u saobraćaj pusti i deonica od Surčina do Obrenovca i tako u potpunosti modernom saobraćajnicom poveže Beograd i Čačak, to će, osim saobraćajnog, imati i velikog značaja za budući razvoj Zapadne Srbije.\nTrasa novog autoputa „Miloš Veliki” deo je Transevropske magistrale koja povezuje njen osnovni pravac od Gdanjska do Atine i Istanbula sa Jadranskim morem i lukom Bar.\nKako je najavljeno kod petlje Ljig u 19.30, kod petlje Ljig predsednik Srbije obratiće se građanima i označiti svečano puštanje u saobraćaj autoputa „Miloš Veliki”.\nNovi autoput od Obrenovca do Ljiga dužine je 62,7 kilometara, a čine ga deonice: Obrenovac-Ub dužine 26,23 km, Ub-Lajkovac dužine 12,5 km gde se zbog lošeg kvaliteta prilikom izgradnje deo u ukupnoj dužini od 2,5 km morao sanirati i Lajkovac-Ljig duzine 23,98 km.\nTako će sa deonicom Ljig-Preljina u saobraćajnoj funkciji biti 103,06 km Autoputa E-763 Beograd – Južni Jadran.\n„Očekujemo da će do kraja ove godine biti završena deonica Surčin – Obrenovac, a izgradnjom veze Surčina sa Novim Beogradom kao i izgradnjom deonica Preljina-Požega-Boljare biće kompletiran ceo Koridor 11 kroz Srbiju”, objasnio je Pavlović za Tanjug.\nDeonica Obrenovac-Ljig je projektovana za brzine od 130 km na čas, širine je 28,4 metra sa brzom, srednjom i zaustavnom trakom i čine je 42 mosta i nadvožnjaka gde je najduži most dugačak preko 580 metara a na njoj je bezbednosti radi i oko 200 km odbojne ograde.\n„Deonica je bila prilično izazovna za građevince, izvođače, projektante i nas kao nadzor zato što je na njoj bilo baš zahtevnih delova”, rekla je nedavno za Tanjug Svetlana Milinski, šef nadzora Deonice 5 ispred Koridora Srbije i objasnila da deonica prolazi kroz aluvijum više reka pa je zato izgrađeno skoro osam miliona kubika nasipa koji su na nekim mestima visoki i po 12 metara\n„Činjenica da je ugrađeno skoro 1,7 miliona kubika drobljenog kamenog agregata i 700.000 tona asfalta samo po sebi govori da je izgradnja bila obiman građevinski zahvat”, konstatuje ona, prenosi Tanjug.\nUgrađeno je preko 80 kilometara cevovoda za odvođenje atmosferskih voda, kao i 95 separatora koji prečišćavaju tu vodu zbog zaštite životne sredine.\nTunel „Brančić” kod Ljiga zbog loše geologije bio je najveći graditeljski izazov na ovoj deonici.\n„Ovo je vrlo važna tačka, sam objekat je dužine 960 metara, a pri njegovoj izgradnji izvršen je iskop od 260.000 kubika materijala a ugrađeno je 92.000 kubika betona i preko 5,5 miliona kilograma armature”, kaže Svetlana Milinski i dodaje da u svakoj od cevi tunela postoji niša za vozila koja su u kvaru kao i veza između tunelskih cevi u slučaju incidentne situacije.\nTunel „Brančić” puštanje saobraćaj dočekuje sa najsavremenijom opremom koja će iz novoizgrađenog tehničko-operativnog centra obezbediti stalno praćenje i upravljanje saobraćajem od petlje Ljig do izlaska iz tunela.\n„Za to praćenje postoji 13 scenarija a oprema je na vrlo visokom tehnološkom nivou”, kaže ona i dodaje da osim tri redovna režima rada postoje i režimi za potencijalne incidentne situacije kao što su zastoj, pokvareno vozilo, strani predmet ili pesak na kolovozu.


SEEbiz.eu / HR / Lavrov: Sirijska opozicija nikad neće pobediti regularnu armiju\nSergej Lavrov Sirija građanski rat u Siriji\nLavrov: Sirijska opozicija nikad neće pobediti regularnu armiju\nDatum objave: 04.04.2012. - 12:53:28\nMOSKVA - Ministar inostranih poslova Rusije, Sergej Lavrov, upozorio je na mogućnost "dugogodišnjeg krvoprolića" u Siriji ukoliko zapadne i arapske zemlje naoružaju snage Sirijskog nacionalnog saveta, istakavši da opozicija nikada neće pobediti vojsku Sirije čak i ako se "naoruža do zuba".\nGrupa "Prijatelji Sirije", sastavljena od predstavnika zapadnih i arapskih naroda, narušavaju napore međunarodnog izaslanika Kofija Annana u okončanju krvoprolića u Siriji, izjavio je ruski ministar vanjskih poslova Sergej Lavrov\n"Svi su podržali plan Annana, međutim, odluka na sastanku "Prijatelja Sirije" imala je za cilj naoružavanje opozicije i uvođenje novih sankcija, koje bi narušile mirovne napore", kazao je Lavrov tokom posete Azerbejdžanu.\nStavovi ruskog šefa diplomatije dolaze tri dana nakon što su ministri vanjskih poslova više od 70 zemalja zapadnih i arapskih zemalja, "Prijatelji Sirije", u nedelju priznali SirijskI nacionalni savet kao legitimnog predstavnika svih Sirijaca i glavnim opozicionim sagovornikom s međunarodnom zajednicom.\nNa sastanku je još odlučeno da će grupa zalivskih država obezbediti milione dolara za plate pobunjenika u glavnom opozicionom Sirijskom nacionalnom savetu a novac će dobiti i vojnici koji dezertiraju iz vladinih snaga, dok su Saudijska Arabija i Katar tražili i da se pobunjenici naoružaju čemu su se usprotivile Sjedinjene Države, Evropljani i druge arapske vlade, strahujući da bi to dodatno destabilizovalo Siriju.


WinŠped.log 2015 - WinŠped.log 2015 - Program za špediciju\nProgram “WinŠped.log 2015” je trenutno u završnoj fazi testiranja za EPD kod carine i uskoro očekujemo njegovu verifikaciju. Program će naslediti aplikaciju “WinŠped 2” koji je u upotrebi od 2004. godine.\nDeo programa za NCTS je već verfikovan od strane carine i od januara meseca je u redovnoj upotrebi!\nSem oblasti špediterskog poslovanja, koje obuhvata posredovanje u carinskom postupku, predviđeno je da program “WinŠped.log 2015” obuhvati deo logističkih poslova koje obavljaju učesnici u spoljnotrgovinskom prometu. Tako je programom realizovana evidencija o uskladištenoj robi u carinskim i drugim skladištima, kao i podrška za novi kompjuterizovani tranzitni sistem (NCTS).\nProgram je realizovan u razvojnom okruženju najnovije generacije (Delphi XE), a za skladištenje i upravljanje podacima upotrebljena je takođe baza podataka najnovije generacije (Firebird 2.5) i time je omogućen brz i pouzdan višekorisnički rad u lokalnoj računarskoj mreži (LAN).\nTrudili smo se da iz programa “WinŠped 2” izvučemo sve što je dobro, možda i malo poboljšamo i ugradimo u novu aplikaciju.\nNaravno, za dosadašnje korisnike, realizovana je mogućnost potpune migracije podataka sa programa “WinŠped 2” u program “WinŠped.log 2015”.\nTakođe, uzeli smo u obzir i sve vaše primedbe i trudili smo se da što više poboljšamo sve stavri, koje po mišljenju većine korisnika nisu bile najbolje rešene u programu “WinŠped 2”.\n– izvršeno je dodavanje više vrsta maski za obradu JCI. Zadržana je neizmenjena stara forma i dodate su još 3 forme (kao što se može videti među slajdovima programa)\n– značajno je povećana brzina odziva programa prilikom obrade i prikaza velike količine podataka (pregledi, izveštaji…). Većina odziva je faktički trenutna, sem izuzetno komplikovanih izveštaja, kao što su npr. pregledi stanja PUR za periode od više godina unazad i sl., gde odzivi mogu potrajati maksimalno par sekundi.\n– omogućeno je korišćenje više skinova za program, pa tako svaki korinik izgled programa može prilagoditi svom ukusu (obratite pažnju na poslednje slajdove u screenshots sekciji)\n– izvršena je reorganizacija menija programa u cilju što lakše dostupnosti svih opcija\nZa sve zainteresovane stare i nove korisnike, uskoro ćemo pripremiti i DEMO verziju nove aplikacije!\nProgram je testiran u operativnim sistemima Windows XP, Vista, 7 i 8 u svim varijantama i verzijama (Home, Professional, 32-64 bit i sl.) Takođe, program radi i u preview verziji Windows 10 operativnog sistema.\nKLIKNITE NA IKONICU KAKO BISTE POGLEDALI SLIKE PROGRAMA:\n« Nova firma u sistemu “kućnog carinjenja” sa našim programom\nIzmena programa v120603 »


► Na području Apelacionog suda u Kragujevcu 74.610 nerešenih predmeta starijih\n"To je i najveći problem srpskog pravosuđa, jer dugo čekana pravda postaje nepravda. I mi imamo problem sa predmetima o zaštiti prava na suđenje u razumnom roku. Moramo da završimo tu priču da se čeka godinama na sudsku pravdu", rekla je Damjanović posle predstavljanja Godišnjeg izveštaja o radu Apelacionog suda u Kragujevcu, osam viših i 22 osnovna suda.\n"To često nije moguće, a naročiti u situaciji kada pojedini sudovi dobiju takozvane masovne predmete, odnosno hiljade tužbi za mesec ili dva. Normalno je da to ne može da se savlada za dve godine, pošto sudovi imaju i druge stare predmete, kao i one hitne iz porodičnih odnosa koji moraju da se rešavaju prioritetno", rekla je Damjanović i dodala da kod tih masovnih predmeta dolazi do starenja i da je to najveći problem.\nOna smatra da bi bila bolja situacija u sudovima kada se "oslobode" takozvanih masovnih grupa predmeta sa istim pravnom osnovom, u čemu bi mogla da pomogne i izvršna vlast i država da se sistemski rešavaju takvi predmeti pre nego što dođu u sud.\n"Svakom sudu nedostaje određeni broj sudija i oni rade sa manjim brojem sudija u odnosu na broj predviđen odlukom Vrhovnog kasacionog suda. U Apelacionom sudu u Kragujevcu, na primer, u 2018. godini je efektivno radilo 40 sudija od predviđenih 53. Inače, na celom području je 40 mladih sudija prvi put stupilo na funkciju", kazala je Damjanović.\nnerešeni predmeti /\nApelаcioni sud potvrdio je presudu Višeg sudа u Beogrаdu u procesu koji je protiv TV Pink pokrenuo poslanik pokreta Dosta je bilo Saša Radulović zbog povrede ugleda i časti, saopštio je...\nApelacioni sud u Kragujevcu pravosnažno je osudio Damira Tiganja (20) iz Tutina na jedinstvenu kaznu od 12 godina zatvora jer je u januaru 2018. godine ubio oca Sabra (45), objavio je danas radio...


Novo kreditno zaduženje za HNK, iz Saudijskog fonda 32 miliona KM za tri bolnice\nFoto: Kantonalna bolnica u Mostaru\nViše od tri godine, koliko je prošlo otkako je Skupština Hercegovačko-neretvanskog kantona, u starom sazivu, usvojila odluku o kreditu kod Saudijskog fonda za razvoj za tri bolnice u Kantonu, i to u iznosu od 32 miliona KM, ovih dana parafiran je sporazum o tom kreditnom zaduženju.\nPotvrđeno je to iz Vlade HNK, iz koje je saopćeno da je ministar finansija HNK Adnan Faladžić u Saudijskoj Arabiji parafirao sporazum za „Modernizaciju zdravstvenih ustanova na području HNK“ te da će sredstva planirana ovim kreditnim aranžmanom biti korištena za nabavku odnosno modernizaciju medicinske opreme i infrastrukture tih zdravstvenih ustanova.\nPrecizniji odgovor nam je dao predsjedavajući Kantonalne skupštine Šerif Špago, kazavši da je rok za novo zaduženje Kantona 20 godina, s grejs periodom od pet godina i uz kamatu od dva posto.\nOd novog kredita, kako nam je rekao Špago, 60 posto će pripasti Sveučilišnoj kliničkoj bolnici (SKB) Mostar, odnosno 19,2 miliona KM, koja će biti namijenjena za izgradnju novog objekta Pedijatrije.\nKantonalna bolnica „Dr. Safet Mujić“ će od ovog iznosa dobiti 30 posto, odnosno 9,6 miliona KM, koje će utrošiti za opremanje novog objekta u kojem je smješten Odjel za ginekologiju, pedijatriju i neonatologiju, a za koji im je potrebna oprema za dvije operacione sale, CT uređaj i druga oprema.\nTakođer, dio sredstava će utrošiti, kako je to planirano, na izgradnju novog Urgentnog bloka.\nZa konjičku bolnicu 3,2 miliona KM\nOd ovog kreditnog aranžmana svega 10 posto ili 3,2 miliona maraka dobit će Opća bolnica Konjic. Novac im je potreban za nabavku opreme.\nUčestvovali učenici medresa i gimnazija\nZa smrt porodilje Jovane Šinik uvjetna kazna


Afrička kuga stigla u Srbiju? - 12.08.2019, Sputnik Srbija\nSrbija je, za sada, pod sumnjom Svetske organizacije za zdravlje životinja — da se u jedom regionu pojavila afrička kuga svinja. 12.08.2019, Sputnik Srbija\n13:07 12.08.2019 (Osveženo: 03:03 26.08.2021)\nCC0 / / Svinja\nSrbija je, za sada, pod sumnjom Svetske organizacije za zdravlje životinja — da se u jedom regionu pojavila afrička kuga svinja.\nLaboratorijski nalazi, koji bi do kraja dana trebalo da pristignu iz Madrida, potvrdiće da li su uginule i eutanazirane svinje iz okoline Mladenovca bile zaražene ovom opakom bolešću. Opasnost po ljude ne postoji, ali ekonomska šteta može biti velika, jer ako je u krdu zaražena makar jedna jedinka, to podrazumeva uklanjanje i ostalih, prenose „Novosti“.\nNaša zemlja već više od dve godine odoleva naletu ovog virusa, jer je on prisutan u Mađarskoj, Rumuniji i Bugarskoj. Iz ovih država bio je i zabranjen uvoz svinjskog mesa i prerađevina.\nMeđutim, pre desetak dana, navodno, neka domaćinstva u Velikoj Krsni i u Rabrovcu kod Mladenovca su prijavila uginuća životinja. Nezvanično, sumnjiva su i četiri slučaja u Kusatku kod Smederevske Palanke.


Kompanija Keprom učestvovala na simpozijumu o dečjem zdravlju\nPod pokroviteljstvom Ministarstva zdravlja i Lekarske komore Republike Srbije, a u organizaciji medicinskog klastera Pro Vita, 23. i 24. marta u Hotelu „M“ u Beogradu održan je simpozijum pod nazivom „Dečje zdravlje od začeća do kraja adolescencije“.\nKompanija Keprom, koja je konstantno uz najmlađe i njihove roditelje, podržala je ovaj stručni skup kao zlatni sponzor. Bila je to još jedna prilika da Keprom stručnoj javnosti, pre svega lekarima koji su svakodnevno u direktnom kontaktu sa pacijentima, predstavi proizvode iz PiC Solution asortimana medicinskih sredstava. Pedijatri, njih oko 150 koliko je bilo prisutno na simpozijumu, pokazali su veliko interesovanje za PiC inhalatore specijalno dizajnirane za decu, ali i ostale proizvode iz PiC Solution asortimana.\nLekari opšte prakse, ginekolozi, pedijatri, neonatolozi, klinički psiholozi, psihijatri i ostali stručnjaci koji se bave razvojem dece od začeća do adolescencije, održali su predavanja na različite teme, od higijene trudnoće, pa do ginekologije adolescentskog doba. Tom prilikom istaknut je značaj preventivnog delovanja ali su se mogli čuti i konkretni predlozi za rešavanje zdravstvenih problema dece.


Fudbaleri Napretka u nedelju dočekuju ekipu Spartaka iz Subotice | RTK\nFudbaleri Napretka u nedelju dočekuju ekipu Spartaka iz Subotice\nObjavljeno: petak, 1. novembar 2019.\nU 15. kolu Linglong Super lige, ekipa Napretka u nedelju od 15 sati na stadionu Mladost dočekuje Spartak iz Subotice. Napredak sa 15 bodova zauzima 12. mesto, a ekipa Spartaka ima 18 bodova i za tri mesta je bolje plasirana na tabeli Super lige.\nŠef stručnog štaba, Predrag Rogan na klupu Napretka došao je upravo iz Spartaka. Dobro poznaje ekipu iz Subotice i skreće pažnju da su vrlo malo promenili igrački kadar te da im se vratio stari trener koji dobro poznaje ekipu.\nRogan je na konferenciji za novinare rekao da gosti igraju napadački fudbal i da u nedelju očekuje zanimljivu i neizvesnu utakmicu.\nNapretkov fudbaler Miljan Vukadinović nada se pobedi protiv Spartaka.\nUtakmica se igra u nedelju na stadionu Mladost od 15 sati.\nPosle 14 kola Napredak sa 15 bodova zauzima 12. mesto, a ekipa Spartaka ima 18 bodova i za tri mesta je bolje plasirana na tabeli Super lige.\nPrethodno : Nenad Sakić novi šef stručnog štaba FK Trajal\nSledeće : Kruševljana Nina Miletić treća na književnom konkursu Saveza slepih Beograd


Izrael, Palestina i nasilje: Novinarka Al Džazire ubijena tokom racije izraelske policije : Južne vesti\n15:42, 11. 5. 2022.\nTelevizija sa sedištem u Kataru saopštila je da su izraelski vojnici na „hladnokrvan" način ubili njihovu novinarku.\nIzraelski premijer rekao je da su novinarku „verovatno" ubili naoružani palestinski napadači tokom pucnjave.\nPalestinski predsednik je rekao da izraelsku vladu smatra potpuno odgovornom za ono što je opisao kao „zločin pogubljenja".\nIzraelska vojska je saopštila da su njeni vojnici i snage bezbednosti sprovele raciju u izbegličkom kampu Dženin rano u sredu da bi uhapsile „osumnjičene za teroriste".\n„Vojnici su odgovorili otvaranje vatre."\n„Hteli smo da snimimo operaciju izraelske vojske i odjednom otvorili vatru na nas bez prethodnog upozorenja ili naredbe prestanemo da snimamo", citirala je Al Džazira Samoudija.\n„Na tom mestu uopšte nije bilo oružanog otpora Palestinaca", dodao je on.\nU saopštenju Al Džazire se navodi: „Kršeći međunarodne zakone i propise, izraelske okupacione snage hladnokrvno su ubile dopisnicu Al Džazire u Palestini Šerin Abu Aklu rano jutros, iako je na dužnosti jasno nosila jaknu koja je identifikuje kao novinarku."\nAl Džazira je zatražila od međunarodne zajednice da izraelsku vladu i vojsku pozove na odgovornost zbog „namernog ciljanja i ubistvo" novinara.\nKatarski zvaničnici, koji finansiraju Al Džaziru, rekao je da ubistvo smatra „gnusnim zločinom i flagrantnim kršenjem međunarodnog humanitarnog prava i očiglednim kršenjem slobode medija i izražavanja".\nPredsednik Palestinske uprave Mahmud Abas osudio je incident i naveo da je to „deo okupacione politike ciljanja novinara kako bi sakrila istinu i prećutno počinila zločine".\nIzraelski premijer Naftali Benet optužio je Abasa da iznosi „neosnovane optužbe".\n„Prema informacijama koje smo prikupili, izgleda da su naoružani Palestinci, koji su u to vreme neselektivno pucali, odgovorni za nesrećnu smrt novinara", rekao je Benet u saopštenju.\n„Palestinci u Dženinu su čak snimljeni kako se hvale: 'Udarili smo vojnika, on leži na zemlji.' Međutim, nijedan [izraelski] vojnik nije povređen, što povećava mogućnost da su palestinski teroristi ti koji su pucali na novinara".\nAmerički ambasador u Izraelu Tom Nides rekao je da je „veoma tužan" kada je saznao za smrt Abu Akle i da je podstakao detaljnu istragu okolnosti.\nKoleginica ubijene novinarke Nida Ibrahim rekla je da je Abu Akla bila „veoma poštovana" i da je ta vest „šok za novinare koji sa njom rade".


Kišobran kolica za bebe i decu :: 4Kids\nBBO kišobran kolica Modena Star & Heart, 0m+\nKišobran kolica Modena Star & Heart pogodna su za bebe i decu od rođenja do 15kg (otprilice 3 godina starosti). Poseduje veliku podesivu tendu sa malim prozorčetom pozadi, radi lakse cirkulacije vazduha. Veoma su laka za sklapanje i rasklapanje i poseduje kaiš za rame radi lakšeg nošenja.\nNajbolja kišobran kolica za bebe i decu?\nKada birate kišobran kolica za decu, naravno da je važan vaš stil i finansijske prilike, ali imajte na umu i nekoliko drugih važnih stvari! Pre svega, to je vremenski period u kojem očekujete dolazak bebe na svet, jer nije isto da li ćete u prvim mesecima biti izloženi hladnoći, kiši ili suncu. Ukoliko želite boju kolica da uskladite sa polom deteta, ova informacija biće vam od značaja, mada postoje i neutralne varijante koje odgovaraju i devojčicama i dečacima (poput bež kolica za decu). Takođe, važno je i da li očekujete jedno dete, blizance, trojke, mada naša prodavnica decije opreme ima u ponudi sve što bi vam moglo zatrebati u svakoj situaciji!\nNa početku, uglavnom svi budući roditelji razmišljaju o kupovini kolica osnovnih modela, međutim vrlo brzo shvate da ona imaju i svojih mana. Često su standardna kolica teška već sama po sebi, a da ne govorimo o tome šta sve treba nositi za bebu gde god da se uputite. Ne dozvolite da se vaše šetnje sa bebom pretvore u stresne događaje, jer ovi momenti treba da vas zbliže i povežu. Birajte radije kolica male težine sa sigurnosnim pojasevima u više tačaka oslonca i gumenim točkovima; kolica koja se lako sklapaju i čiji materijali mogu lako da se održavaju i peru. Kvalitetna i moderna kišobran kolica su upravo takva, te mogu biti idealan izbor za vaše svakodnevne potrebe, pogotovo ako često koristite i lift, stepenice, različita prevozna sredstva,... Naša prodavnica decije opreme u ponudi ima preko 60 modela kišobran kolica – od onih koja su prilagođena bebama od samog rođenja, pa do kišobran kolica koja su pogodna za period od 6 do 36 meseci.


Srebrenički proizvodi uskoro na tržištu u Sarajevu kroz Bosanske tržnice - AKOS\nHome > Ekonomija > Srebrenički proizvodi uskoro na tržištu u Sarajevu kroz Bosanske tržnice\nSrebrenički proizvodi od 1. augusta će biti plasirani na tržište općine Novi Grad Sarajevo.\nTim povodom delegacija Općine Novi Grad Sarajevo danas je posjetila Srebrenicu, gdje je razgovarala sa zamjenicom načelnika Općine Biljanom Rakić, vršiocem dužnosti načelnika odjeljenja za privredu i razvoj Danetom Katanićem i njegovim savjetnikom Ćazimom Salimovićem, te s poljoprivrednikom iz Skelana Dautom Tihićem.\n“Mi smo s Općinom Srebrenica potpisali Memorandum o saradnji koji podrazumijeva niz projekata iz različitih oblasti. Općina Novi Grad Sarajevo je pokrenula projekt Bosanske tržnice gdje će okupiti autetične proizvođače bosanske sorte voća, povrća i prerađevina gdje ćemo imati u jednom prostoru devet zadruga iz povratničkih mjesta s ciljem da povratnici u našoj općini plasiraju svoje proizvode”, pojasnio je u izjavi za Agenciju Fena Džemaludin Kahrović iz Odsjeka za privredu Općine Novi Grad Sarajevo.\nSaradnja između Općine Novi Grad i Općine Srebrenica počela je prije godinu i po dana zahvaljujući Ćazimu Salimoviću, savjetniku načelnika za privredu i razvoj Općine Srebrenica.\n“Na moju inicijativu pokrenuli smo otvaranje tržnice na području općine Novo Sarajevo, a realizacija projekta počinje 1. augusta. Na tržnici će biti prostor obezbijeđen na kojem će se prodavati svi poljoprivredni proizvodi s područja srebreničke općine”, naglašava Selimović.\nDelegacija Općine Novi Grad Sarajeva posjetila je Skelane i ostala mjesta da bi se informirali o kapacitetima zadruge te da bi planirali naredne korake.\n“Ovo je izuzetna prilika za proizvođače naše općine koji će moći svoje proizvode da plasiraju na tržište u Sarajevu. Općina Srebrenica i Općina Novi Grad su se dogovorili o ustupanja jednog štanda i mislimo da je to velika prilika i podsticaj za naše proizvođače koji će imati gdje prodati svoje proizvode. To je od velikog značaja za poljoprivrednike”, naglasila je za Agenciju Fena zamjenica načelnika Općine Srebrenica Biljana Rakić.\nTagovano Novi Grad Sarajevo Srebrenica


Ratni zločin silovanja - Žene u crnom\nU Beogradu je od 26. do 28. aprila, u organizaciji Žena u crnom, održan je feministički kružok "Ratni zločin silovanja" kao sastavni deo aktivnosti na organizovanju Ženskog suda - feministički pristup pravdi. U radu ovog feminističkog kružoka učestvovale su 24 aktivistkinje Mreže Žena u crnom Srbije.\nSvrha kružoka je bila prvenstveno edukacija o temi ratnog zločina silovanja; o okolnostima pod kojima se silovanje u ratu imenovalo kao zločin unutar međunarodnog prava i praksama Haškog tribunala za bivšu Jugoslaviju i Ruandu. Takođe, i o praksi sudskog procesuiranja silovanja u Bosni i Hercegovini.\nIstovremeno, govorilo se i o granicama institucionalne pravde, mogućnostima njenog poboljšanja kao i o mogućim alternativima unutar civilnog društva.\nZa ovaj kružok pripremljene su čitanke "Ratni zločin silovanja" od 168 stranica, kao i mala čitanka "Prakse protiv nekažnjivosti zločina nad ženama" od 27 stranica čije su uredništvo činili Miloš Urošević i Staša Zajović.\nPredavačica Gabi Miškovski (Nemačka) je podsestila da je Zalivski rat (agresija SAD na Irak) 1991. godine je okupio široku feminističku, antiratnu mrežu Šeherazada koja se, vrlo brzo, morala okrenuti i ratu u bivšoj Jugoslaviji koji počinje iste te godine. Prisutnost velikog broja medija u Zalivskom ratu (prvi put u istoriji u tom broju, a pre svega, televizijskih ekipa) a potom i u ratu na prostoru Jugoslavije, omogućilo je da se rat praktično direktno prenosi širom sveta, a samim tim, da zločini protiv civila, kao i silovanje u ratu, postanu prisutni u javnosti.\nTakođe, ona je podvukla da je unutar evropske zajednice postojala politička manipulacija silovanjem koja je bila motivisana izgradnjom nove Evrope nakon pada Istočnog bloka. Ključno pitanje je bilo ko jeste, a ko nije civilizovana nacija da uđe u nov koncept evropskog ujedinjena, a silovanje žena na prostoru bivše Jugoslavije se takođe koristilo u svrhe razvsrtavnja civilizovanih i necivilizovanih nacija.\nPredavanja Gabi Miškovski i Gorane Mlinarević ( BiH) pokazala su dobre strane i potrebu za krivičnom pravdom, ali i ograničenja institucija pravde na međunarodnom i nacionalnom nivou. Takođe, analizarano je samo silovanje u ratu kao posledica patrijarhalnih matrica, konstrukcije muške seksulanosti koje se potom koriste kao vojne strategije ponižavanja žena etničkog čiščenja genocida i sl. Ukazano je na političke manupilacije ratnim silovanjem jednako tokom definisanja novonastalih država nakon ratom raspadnute bivše Jugoslavije, koliko i u unutar konstituisanje nove Evrope.\nPodvučena je na kraju, i važna ulogu feminističkog pokreta u priznavanju tog ratnog zločina i njegovog uvrštavanja u međunarodni pravni sistem.


Niška televizija » Forum će insistirati na povlačenju odluke o tv pretplati (VIDEO)\nForum će insistirati na povlačenju odluke o tv pretplati (VIDEO)\nObjavljeno 30.06.2015. 13:54\nNakon što je uputio rukovodstvu RTS-a i javno objavio pismo u kome traži povlačenje odluke o plaćanju takse za javni servis, Centar za zaštitu potrošača “Forum“ pokušaće da i preko poslanika ostvari ovu nameru. Predsednik ovog centra Jovan Jovanović kaže da, obzirom na finansijsku situaciju u Srbiji, u ovom trenutku nema opravdanja za uvođenje novog nameta.\nCentar za zaštitu potrošača “Forum“ kao jedan od glavnih argumenata za povlačenje odluke o taksi za javni medijski servis Srbije navodi prosečnu zaradu građana koja pokriva oko dve trećine prosečne potrošačke korpe. U nekim delovima zarade pokrivaju i samo trećinu, kaže predsednik ovog centra Jovan Jovanović. Osim toga u otvorenom pismu upućenom RTS-u ističe se i da u izveštaju Ministarstva energetike, razvoja i životne sredine iz septembra 2012. godine stoji da u Srbiji oko 3.500.000 građana ima dugove za utrošenu električnu energiju i da se dugovi kreću od 100.000 do više miliona dinara.\nKao argument Jovanović navodi i to što se u mnogim zemljama Evropske Unije javni servisi ne finansiraju iz pretplate građana. Tako su na primer među zemljama koje nikada nisu imale pretplatu Estonija, Španija, Rusija i Litvanija, dok su Mađarska, Holandija ali i susedna Crna Gora ukinule pretplatu. Kako bi ostvarili ovu nameru iz Centra za zaštitu potrošača “Forum“ kažu da će se obratiti i poslanicima.\nInače pozivajući se na navedeni član Zakona o zaštiti potrošača iz Foruma traže i da RTS i RTV formiraju Savetodavna tela u kojima će biti i predstavnici evidentnih organizacija potrošača kako bi se u tom telu zauzeo stav o uvođenju takse koja bi iznosila 500 dinara za javni medijski servis.


Van Rompej: Fiskalna pravila bez menjanja evropskih sporazuma\nStroža fiskalna pravila kao sredstvo borbe protiv dužničke krize u Evropskoj uniji moguće je uvesti i bez promene evropskih sporazuma, naveo je predsednik Saveta Evrope Herman Van Rompej u dokumentu koji je "procureo" do medija, prenosi britanski BBC.\nU internom izveštaju pripremljenom za ključni samit EU koji će početi u četvrtak, Van Rompej nudi brzometni "fiskalni paket" za čiju primenu nije potrebna ratifikacija u zemljama-članica Unije.\nVan Rompej će predsedavati dvodnevnim samitom, i prema svim pokazateljima, to bi mogao da bude vrlo nezgodan posao za njega, ocenjuje Bi-Bi-Si (BBC).\nPredsednik Saveta Evrope predlaže u internom dokumentu plan čiji je cilj da se zemlje članice slože oko "novog fiskalnog paketa" – bez održavanja referenduma ili ratifikacije u parlamentima.\nU nacrtu se navodi da se strože fiskalne reforme mogu uvesti prostim poboljšanjem protokola - što je procedura u kojoj jeste potreban nacionalni konsenzus ali ne zahtave značajne promene u evropskim sporazumima.\nTo bi, prema Van Rompejevom mišljenju, ubrzalo sprovođenje reformi i uklonilo svaku vrstu potencijalne političke komplikacije.\nFrancuska i Nemačka će po svoj prilici nastojati da proguraju radikalnije mere, tvrdi dopisnik BBC-ja, a ako ne bude dogovora svih 27 zemalja članica Unije, Berlin i Pariz su spremni da rade zajedno na novom ugovoru koji bi uključivao zemlje evrozone i svaku zemlju koja želi da se evrozoni priključi.


Naime, najbolji brazilski fudbaler Nejmar da Silva označio je saigrače iz reprezentacije Gabrijela Žezusa i Filipea Kutinja, uz sebe, za one koji bi mogli da zablistaju na Svetskom prvenstvu u Rusiji, već od grupne faze u kojoj im je rival i Srbija.\nZvezda Pari Sen Žermena, trenutno u Brazilu gde se oporavlja od povrede, pored brazilskih fudbalera mnogo očekuje i od Kristijana Ronalda, Lionela Mesija, Mohameda Salaha i Luisa Suareza.\n"Postoji mnogo kvalitetnih fudbalera, čim je u pitanju Svetsko prvenstvo znači da dolaze najbolji. Mislim da Žezus i Kutinjo, uz mene, mogu da naprave razliku", rekao je Nejmar za lokalni Globo Esporte.\nNejmar smatra da je "selekao" ima najkvalitetniji sastav na Mundijalu.\n"Salah ne igra za jaku selekciju, ali može da ima dobar Mundijal. Tu su isto odlični Ronaldo, Mesi, Azar, De Brujne, Suarez... Verujem da mogu daleko, ali nadam se ne preko Brazila. Drago mi je što predvodim ovakav tim, mislim da je najjači i uradićemo sve da dodjemo do trofeja", zaključio je Nejmar.\nPored Srbije i Brazila E grupu na prvenstvu sveta čine još Švajcarska i Kostarika.


Sud: Ukinut pritvor maloletniku koji je nosio vešala na protestu, određen nadzor staratelja | Insajder\nSud: Ukinut pritvor maloletniku koji je nosio vešala na protestu, određen nadzor staratelja\nViši sud u Beogradu ukinuo je pritvor maloletnom N.P, koji je prošle subote nosio vešala na građanskom protestu, potvrdila je za Insajder Bojana Stanković, portparolka Suda. Ona je navela da je posle žalbe branioca njemu određena blaža mera - nadzor staratelja.\nSedamnaestogodišnjem N.P. Viši sud u Beogradu odredio je pritvor do 30 dana još 4. februara, zbog „opasnosti da će uticati na svedoke i u kratkom vremenskom periodu ponoviti krivično delo“. On se zajedno sa S.G. sumnjiči da je počinio krivično delo rasne i druge diskriminacije.\nKako kažu u Višem sudu za Insajder, posle žalbe branioce, njemu je ukinut pritvor, a Veće za maloletnike odredilo je blažu meru.\n„Njemu je određen nadzor staratelja“, navodi portparolka Suda Bojana Stanković.\nU Beogradskom centru danas su za Insajder rekli da je određivanje pritvora maloletniku zbog krivičnog dela „rasne i druge diskriminacije“ neopravdano i nelogično. Vladica Ilić, pravnik u toj organizaciji, naveo je da je maksimalna zaprećena kazna za delo za koje je osumnjičen tri godine zatvora, a u tom slučaju, maloletniku se ne izriče zatvorska kazna\n„Ako je tačna kvalifikacija da se maloletnik sumnjiči za krivično delo rasne i druge diskrimacije zasnovane na ličnom svojstvu, onda bi morala da postoji osnovana sumnja da je nekoga po ličnom svojstvu želeo da diskriminiše. Najspornije je što se za to delo maloletniku ne može izreći ni maloletnički zatvor, jer je zaprećena kazna do tri godine zatvora. Zbog toga je nelogično i neopravdano da mera koja se izriče tokom trajanja postupka, a to je u ovom slučaju pritvor, bude teža od sankcija koja mu se može izreći za učinjeno delo“, rekao je Ilić.


„Sraman čin gradonačelnika“: Spustio zastave i pogasio svetla na dan Podgoričke skupštine - 27.11.2020, Sputnik Srbija\n„Sraman čin gradonačelnika“: Spustio zastave i pogasio svetla na dan Podgoričke skupštine\nPoslanik parlamentarne Nove srpske demokratije Marko Kovačević najoštrije je osudio, kako ističe, sraman postupak gradonačelnika Podgorice Ivana Vukovića, koji... 27.11.2020, Sputnik Srbija\npolitika, vesti, svet, podgorica, crna gora, milo đukanović, region\n17:01 27.11.2020 (Osveženo: 04:01 26.08.2021)\nCC BY 2.0 / Francisco Antunes / Podgorica\nCC BY 2.0 / Francisco Antunes /\nPoslanik parlamentarne Nove srpske demokratije Marko Kovačević najoštrije je osudio, kako ističe, sraman postupak gradonačelnika Podgorice Ivana Vukovića, koji je na dan Podgoričke skupštine spustio zastave do zemlje i ugasio svetla ispred zgrade lokalnog parlamenta.\nVuković je povodom 102 godine od istorijske Podgoričke skupštine, čijom voljom je Crna Gora postala sastavni deo Kraljevine Srba, Hrvata i Slovenaca, odlučio da spusti zastave do zemlje i ugasi svetla ispred zgrade parlamenta tokom četiri dana.\nKovačević u saopštenju dostavljenom Tanjugu kaže da je ovako skandalozan čin nezabeležen u crnogorskom glavnom gradu.\nTim činom je, ističe Kovačević, Vuković ozlojedio poštovaoce odluka podgoričke Skupštine iz 1918. o ujedinjenju sa Srbijom.\nZa Vukovića kaže da je čedo komunizma kada je vladao mrak jednoumlja i jednopartizma kao i otpora svakom simbolu demokratije i većinske volje naroda Crne Gore.\nIstiče da je Podgorička skupština najplemenitiji izraz težnji srpskog naroda iz Crne Gore da napravi jednu državu sa svojim sunarodnicima nakon vekova ropstva i razdvojenosti raznih naših pokrajina.\nTo je, ukazuje, bio korak u prosperitet i napredak kojem je komunizam poturio klipove u točkove sa željom da večno budemo u blatu i kaljuzi.\n„Počeli smo na sreću da se vadimo iz toga i Crna Gora ima opet šansu da napreduje, a ne da stagnira“, naveo je Kovačević i podsetio na događaje od pre dve godine.\nPrema rečima Kovačevića, režim Mila Đukanovića zabranio je tada srpskim intelektuacima da uđu u Crnu Goru na proslavu tog velikog istorijskog događaja.\nCrnogorski parlament je tokom vlasti Đukanovićevog DPS izglasao Rezoluciju kojom je poništila istorijsku činjenicu koja se dogodila pre jednog veka, kada je Kraljevina Crna Gora odlučila da se pripoji Kraljevini Srbiji u zajedničkoj državi Kraljevini Srba, Hrvata i Slovenaca.


Potvrda o preležanom virusu važi samo šest meseci?! Sve nedoumice oko zelenog sertifikata - Sandžak Haber - Sandžačke Internet Novine\nPS u lou-kiku: Pazarcima četiri titule u Novom Sadu\nNaslovna Featured Istaknuto Potvrda o preležanom virusu važi samo šest meseci?! Sve nedoumice oko zelenog...\nPotvrda o preležanom virusu važi samo šest meseci?! Sve nedoumice oko zelenog sertifikata\n– Digitalni zeleni sertifikat se izdaje na osnovu dopune Pravilnika o imunizaciji i načinu zaštite lekovima koje je doneo Ministar zdravlja. On je definisan u skladu sa preporukama Evropske komisije- rekli su iz IT Uprave.\n– Mi za sada nismo imali putnike koji su preležali korona virus u ovom periodu u nazad tako da nismo imali iskustva kako to izgleda na granici. Konfuzno je i za nas kako bi se to odvilo i mi smo se obratili nadležnima da nam ovo objasne, međutim još uvek čekamo odgovor – kažu iz agencije.\n– Mi smo se obraćali E – upravi povodom ovog pitanja, jer bilo bi logično da se podaci iz sertifikata brišu nakon 9 meseci a ne nakon 6. Neke zemlje kao što je Hrvatska, Turska i Bugarska su na 6 meseci a Grčka je na 9 meseci. Za sada nismo dobili odgovor – kaže Aleksandar Seničić direktor Yute.\n– Što se tiče iskustava u putovanju, znam da su ljudi koji su preležali virus pre više od šest meseci prelazili granicu sa sačuvanim pozitivnim PSR testom, koji su dobili kada im se ustanovio virus. On apsolutno prolazi na granici i to će biti sigurno još 15 do 20 narednih dana. Za sada Zeleni sertifikat nije obavezan a najvljuju da će biti od prvog jula.\n– Ako imate pozitivan PSR ili antigeni test sačuvan 9 meseci od preležanog virusa on će proći na granici sigurno, ono što je jako bitno da bude na dva jezika odnosno na engleskom i srpskom. Ovaj dokaz može da bude i u elektronskom obliku i na papiru – kaže Aleksandar Seničić.\n– Odluka da deca mlađa od 16 godina ne mogu da podnesu zahtev je u skladu sa zakonom za korišćenje usluga elektronske uprave. Prema tom pravilniku korisnik usluga elektronske uprave može postati svako poslovno sposobno lice sa navršenih 16 godina života. Prema tome, ovaj uzrast ne može da otvori uopšte da se registruje na e Upravi pa tako ne može ni da podnese zahtev – kažu iz IT Uprave.\n– Kao i kod zahteva za druge lične dokumente, tako i prilikom ovog važi isto pravilo a to je da za decu pomenutog uzrasta to treba da urade roditelji – kažu iz IT uprave.\nPrethodni tekstDobra vest za vlasnike vozila – Objavljeni uslovi za registraciju koji će važiti posle 5. jula\nSledeći tekstTurska: Potvrda doživotnog zatvora Mladiću ispravna odluka\nEvropsko ekipno prvenstvo treće lige u Limasolu: Bibić drugi na 3.000 metara, Srbija ubedljivo do druge divizije\nMuškarac se utopio na Palićkom jezeru\nEvropsko ekipno prvenstvo treće lige u Limasolu: Bibić drugi na 3.000...


Kako započeti biznis sa manje od 10 000 EUR – mojKontakt portal – Radio Televizija Kontakt\nDanas se ljudi sve češće odlučuju za pokretanje privatnog biznisa, a ideja o zapošljavanju u javnim preduzećima ili o radu za inostrane kompanije je sve manje ideal kod mlađe populacije. Nedostatak posla, inovativne ideje, nezavisnost – razlozi za započinjanje samostalnog biznisa i osnivanje privatnih firmi su brojni.\nUkoliko spadate baš u tu grupaciju i ukoliko vam je rad od kuće privlačan – evo nekoliko ideja kako da to i ostvarite. Daćemo vam prijedloge koje to poslove možete obavljati legalno, a da vam za to nisu potrebna milionska ulaganja, već manje od 10.000 eura.\nIT poslovi jesu ono što poslednjih godina prosto cvijeta, ali ne treba da brinete da ćete u samom startu morati da budete vrhunski programer kako biste mogli da pokrenete ovakvu vrstu privatnog biznisa. Dovoljno je reći da danas u IT poslove spadaju i grafički dizajn, copywright, reklamiranje i vođenje naloga na društvenim mrežama, digitalni marketing, pisanje sadržaja za korporativne blogove i mnogo toga drugog.\nUkoliko imate dobru ideju i poneke od ovih vještina, uvijek ih možete usavršiti kroz dodatne online kurseve kojih je, zaista, ogroman broj na internetu. Takođe, poslove možete obavljati iz kancelarije ili od kuće, budući da na platformama sa ponudom IT poslova može pronaći klijente iz svih krajeva svijeta i možete raditi za bilo koga isključivo onlline.\nMožete okupiti tim ljudi sa svim nabrojanim vještinama i registrovati firmu u skladu sa brojem zaposlenih. Na taj način možete aplicirati za veći broj poslova, a samim tim su veće mogućnosti za ozbiljnije poslovanje. Ukoliko u startu planirate veći profit i sigurne poslove, onda je osnivanje d.o.o. nekada bolji izbor nego osnivanje preduzetničke radnje.\nJasno je da za otvaranje knjigovodstvene agencije morate imati knjigovodstvena znanja i licence, ali prema trenutno aktuelnom propisu, polaganje ispita organizuje Savez računovođa i revizora Republike Srpske, i to dva puta godišnje. Svi troškovi na koje treba da računate ukoliko želite da se bavite knjigovodstvom – su članarina i ispit, što ukupno iznosi manje od 100 eura. Licenca koju dobijete se obnavlja na godišnjem nivou, a potrebno je pratiti edukacije i stručne seminare, ali to nisu preveliki troškovi ukoliko svoj posao postavite kako treba. Računajte da ćete morati da platite prostor u kojem će vasa agencija da se nalazi, a zatim i softvere koji su danas neophodni za vođenje poslovnih knjiga.\nMožda i najčešći vid privatnih biznisa kod nas je upravo online prodavnica. Ovo je odličan način prodaje, jer je trgovina u sve većoj mjeri svedena na internet prodaju, a za početna ulaganja vam je potrebna izrada sajta i web shop-a. Za ove poslove je potrebno unajmiti IT firmu kojoj ćete poveriti izradu vaše prodavnice, ili koristiti neki od već postojećih CMS-ova namijenjenih za ovu svrhu.\nŠta ćete prodavati i kojim ćete kanalima nabavljati robu – izbor je vaš. Ograničenja u tom smislu ne postoje, a jedini prostor koji vam je potreban za otvaranje ovog biznisa je – vaša soba.\nMeđutim, da bi vaše poslovanje bilo legalno, morate registrovati firmu. Ako planirate da najveći iznos prihoda ostvarujete putem internet prodaje, ili ako imate u planu da nakon registrovanja i otvaranja firme najveći prihod ostvarujete preko interneta, kod Agencije za privredne registre mora da se upiše i registuje pretežna delatnost koju će firma obavljati, a koja će odgovarati tim poslovima. Internet prodaja u ovom slučaju odgovara šifri djelatnosti 47.91, odnosno – Trgovina na malo preko pošte ili preko interneta. Za ovu šifru djelatnosti vam nije potrebna fiskalna kasa i zato je ona odličan izbor.\nAko vam sve ovo oko otvaranja firme izgleda previše komplikovano, uvijek možete angažovati knjigovodstvenu agenciju da to čini umjesto vas, bilo da vam je potrebna knjigovodstvena agencija u Banjaluci, Bijeljini, Trebinju ili u nekom manjem gradu, sigurno ćete pronaći agenciju koja će na krajnje profesionalan način uraditi za vas sve što vam je potrebno.\nMorate znati da dobar proizvod ili usluga koju se odlučite da pružate ne znači mnogo ako za njih niko ne zna pa ih nemate kome prodati. Važno je da u startu razvijate kontakte, iskoristite poznanstva, a internet i društvene mreže iskoristite za marketing na najbolji mogući način kako biste došli do potencijalnih kupaca I korisnika vaših usluga.\nI jedan savjet za kraj. Pratite vijesti sa tržišta i raspitajte se o mogućim subvencijama, kako biste na samom početku pokretanja posla imali i uvijek dobrodošlu finansijsku injekciju.\n“Eko toplane” spremne za novu sezonu: Topli radijatori od 15. oktobra


JP „Regionalni vodovod Crnogorsko primorje“ je osnovano kao međuopštinsko preduzeće 1976. godine, dok je 1991. godine, donošenjem Zakona o vodosnabdijevanju Crnogorskog primorja, dobilo\nstatus javnog preduzeća čiji je osnivač Skupština Crne Gore.\nKada je riječ o periodu izgradnje ovog drugog po vrijednosti i značaju do sada izgrađenog infrastrukturnog projekta u Crnoj Gori, za period od 1976. godine do 2006. godine, može se reći da ga je obilježila izgradnja jednog dijela pratećih objekata i postrojenja, ali i „nerješavanja dileme“ sa kog izvorišta bi se voda eksploatisala za potrebe Crnogorskog primorja.\nAktivnosti na završetku ovog projekta su intenzivirane 2007. godine, kada je Vlada Crne Gore usvojila stratešku odluku da se izvorište „Bolje sestre” koristi za vodosnabdijevanje Crnogorskog primorja, sa svim svojim prednostima, koje se ogledaju u visokoj izdašnosti izvorišta od minimum 1.800 l/s i visokom kvalitetu vode za piće klase A1, tokom cijele godine.\nNa regionalni vodovodni sistem (u daljem tekstu RVS) je u ovom trenutku povezano 5 opština Crnogorskog primorja, dok se polovinom 2016. godine očekuje povezivanje opštine Herceg Novi čime će se cijelo područje Crnogorskog primorja povezati na RVS u planiranoj I fazi izgradnje sistema.Centralni dio sistema čini izvor „Bolje sestre” u Malom blatu u basenu Skadarskog jezera. Voda ovog podzemnog izvora izuzetnog je kvaliteta i ispunjava uslove za flaširanje vode. Saglasno Pravilniku o kategorizaciji vode za piće, ona pripada A1 klasi vode za piće koja se samo uz dezinfekciju može koristiti za vodosnabdijevanje. Minimalni kapacitet izvorišta, prevazilazi dugoročne potrebe Crnogorskog primorja, odnosno projektovani kapacitet regionalnog vodovoda.\nRegionalni vodovodni sistem Crnogorskog primorja se sastoji iz dvije cjeline:\nKontinentalni dio ‐ sistem koji se sastoji od objekata za proizvodnju vode i njen transport od izvorišta do Crnogorskog primorja, i Obalni dio ‐ sistem koji ima ulogu distribucije vode duž cjelokupnog\npodručja Crnogorskog primorja.Osnovna funkcija regionalnog vodovodnog sistema je obezbjeđenje nedostajućih količina vode neophodnih za zadovoljenje dugoročnih potreba za vodom na području Crnogorskog primorja, što je bio višedecenijski problem, veoma izražen na ovom području.


Iranska Revolucionarna garda napadačima: Čeka vas smrtonosna i nezaboravna osveta! - Sputnjik Srbija\n06:00 08 Mart 2021\nIranska Revolucionarna garda napadačima: Čeka vas smrtonosna i nezaboravna osveta!\n22:04 23.09.2018 (osveženo 22:12 23.09.2018) Preuzmite kraći link\nIranska Revolucionarna garda zapretila je danas „smrtonosnim i nezaboravnom“ osvetom za napad tokom vojne parade u Iranu, u kojem je ubijeno 25 osoba, među kojima i 12 pripadnika te elitne garde.\nIstovremeno, Teheran je optužio zemlje Persijskog zaliva za pružanje podrške napadačima, prenosi Rojters.\n„Uzimajući u obzir celokupno znanje (garde) o centrima raspoređivanja lidera kriminalnih terorista, oni će se suočiti sa smrtonosnom i nezaboravnom osvetom u bliskoj budućnosti“, upozorava se u saopštenju Revolucionarne garde, koje su preneli iranski državni mediji.\nKako navodi Rojters, komandanti Revolucionarne garde, koji nisu imenovani, optužili su za napad ekstremiste, koje obučavaju zemlje Persijskog zaliva i Izrael, a podržava Amerika.\nPrethodno je Amak, novinska agencija Islamske države, objavila video-snimak na kom se vide trojica muškaraca u vozilu kojim su, kako navodi agencija, krenuli da izvrše napad na vojnoj paradi u Iranu.\nNa snimku, objavljenom dan nakon napada u iranskom gradu Ahvazu, dvojica muškaraca govore na arapskom jeziku o džihadu, dok se treći obraća na persijskom jeziku, nagoveštavajući da su njihova meta članovi iranske Revolucionarne garde, prenosi Tanjug pozivajući se na Rojters.\nKako precizira, muškarac sa bejzbol kapom, govorio je o predstojećem napadu na persijskom jeziku.\n„Mi smo muslimani, oni su kafiri (nevernici). Uništićemo ih snažnim napadom u gerilskom stilu“, rekao je na snimku.\n#Iran’s elite guards vow ‘deadly’ revenge as Tehran blames US & allies for parade attack https://t.co/5zbQdpxvNf pic.twitter.com/VnFEa8erKf\nBritanska agencija prethodno je prenela da je jučerašnji napad na vojnoj paradi, u kojem je ukupno ubijeno 25 ljudi, bio jedan od najgorih ikada izvršenih na Revolucionarnu gardu, uz ocenu da će on pojačati napetosti između Irana i njegovog regionalnog rivala Saudijske Arabije.\nnapad, iranska Revolucionarna garda, Iran


Administracija, KnjigovodstvoSport, lepota i zabavaTrgovina na malo\nKonkurs za oglas "Operateri na uplatnom mestu" kompanije Mozzart d.o.o. je istekao i konkurisanje na oglas je onemogućeno!\nKompanija Mozzart na tržištu igara na sreću posluje od 2001. godine, kao jedna od vodećih kompanija u regionu Istočne Evrope. Naša osnovna delatnost je organizacija sportskog klađenja, izrada kvota i proizvodnja pratećeg softvera za podršku, a naš najveći kapital su ljudi. U ovom trenutku, kompanija Mozzart ima oko 3.000 zaposlenih i oko 800 poslovnica širom regiona. Više o Mozzartu možete pročitati na http://www.mozzartbet.biz/sr\nUkoliko želite da budete deo tima Mozzart, čiji je primarni cilj uspostavljanje i podizanje standarda u oblasti sportskog klađenja u Srbiji i regionu Istočne Evrope, molimo Vas da svoje prijave sa radnom biografijom i motivacionim pismom\nSamo kandidati koji uđu u uži izbor biće kontatkirani.


Apelacioni sud u Nišu potvrdio doživotnu robiju otmičaru devojčice (12)\nBeta 5. avgusta 2021. 13:45\nApelacioni sud u Nišu potvrdio je presudu Višeg suda u Nišu kojom je Ninoslav Jovanović (48) iz sela Malča osudjen na doživotnu robiju za otmicu i produženo krivično delo silovanja čija je žrtva bila dvanaestogodišnja devojčica.\nViši sud izrekao je doživotnu robiju Jovanoviću 5. januara ove godine i to je prvi put da je neko lice dobilo najtežu kaznu, od stupanja na snagu novog Krivičnog zakonika.\nObrazlažući odluku da mu se izrekne kazna doživotnog zatvora, sudija Višeg suda Tamara Savić je naglasila da Jovanović predstavlja trajnu opasnost za društvo.\nSavić je navela da je Jovanović pokazao da boravak u zatvoru od 25 godina nije uticao na njega i da je po protoku kratkog vremena ponavljao dela.\n„Iz zatvora je izašao decembra 2018. pa je ponovo bio na robiji do marta 2019. godine, ali je delo ponovio. Njegovo puštanje na slobodu bilo bi rizik po novu žrtvu, ovo je jedina kazna koja će ga sprečiti da ponovo izvrši isto delo“, rekla je prilikom izricanja presude sudija Savić.\nOna je dodala da se Jovanović u završnoj reči izvinio i rekao da se kaje, ali da tu izjavu sud nije prihvatio kao iskrenu.\nJovanović se nalazi u niškom Kazneno-popravnom zavodu od 5. januara 2019. godine, otkako je uhapšen.\nNa odluku Apelacionog suda ima pravo izjavljivanja vanrednih pravnih lekova, ali oni ne odlažu izvršenje kazne i on će iz pritvorske jedinice biti prebačen medju ostale osudjenike.\nJovanović, poznatiji kao Malčanski berberin, je dvanaestogodišnju devojčicu iz Suvog Dola oteo 20. decembra 2019. godine na putu do škole, a devojčica je pronadjena nakon desetodnevne potrage u kojoj je učestvovalo više stotina policajaca, vatrogasaca i dobrovoljaca.\nTokom otmice, devojčica je pretrpela užasno zlostavljanje i nakon pronalaska u selu Pasjača, bila je hospitalizovana u niškom Kliničkom centru, srećom sa lakšim fizičkim povredama.\nMladić u Mr;ajevcima preminuo na bini tokom nastupa folklora\nDržavljanka Srbije koju je tražila Gorske služba Crne Gore…\nTukao čoveka rukama i stolicom nakon kafanske svađe u…\nSrušio se na bini: Mladić (21) preminuo tokom nastupa…\nHitna pomoć: Jedna osoba poginula, petoro povredjeno u…


Krvi ima samo za vitalno ugrožene pacijente - Zdravlje Vodič | Vaš vodič kroz zdravstveni sistem Srbije\nInstitut za transfuziju krvi Srbije saopštio je danas da trenutno raspolaže jednodnevnim rezervama krvi za zbrinjavanje samo vitalno ugroženih pacijenata i pozvao sugrađane da dobovoljno daju krv. U saopštenju se navodi da svakodnevno veliki broj zaraženih sugrađana korona virusom doprinosi otežanom načinu rada u prikupljanju krvi i komponenata krvi jer, kako se dodaje, među zaraženima ima i dobrovoljnih davalaca krvi koji nakon preležane korone moraju sačekati izvesni period da bi ponovo dali krv.\nInstitut za transfuziju krvi Srbije poziva sugrađane svih krvnih grupa, ukoliko su zdravi i imaju od 18 do 65 godina, da dobrovoljno daju krv u toj zdravstvenoj ustanovi ili na nekoj od akcija na terenu, a spisak lokacija gde to mogu da učine nalazi se na sajtu www.nbti.org.rs.\nPodseća se da se sutra, 4. februara, širom sveta obeležava Svetski dan borbe protiv raka i dodaje da će Institut za transfuziju krvi Srbije i ove godine obeležiti prvu nedelju februara pozivom svim zdravim sugrađanima da učestvujući u akcijama dobrovoljnog davanja krvi daju svoj doprinos tom danu.\nU Srbiji se godišnje u proseku otkrije oko 36.000 novih slučajeva raka, dok za godinu dana od malignih bolesti umre više od 20.000 osoba, navodi se u saopštenju i podseća da je pacijentima obolelim od raka krv potrebna tokom hirurških intervencija, kao i u toku i nakon primene hemioterapije.\nSvakih 35 sekundi jedna osoba na svetu sazna da ima neki hematološki malignitet, precizira se i dodaje da se više od 30 odsto prikupljenih jedinica krvi od dobrovoljnih davalaca primenjuje u terapiji obolelih od malignih bolesti.\nInstitut za transfuziju krvi Srbije radi svakog radnog dana od 7 do 19 sati i subotom od 8 do 15 časova, a plan rada ekipa može se videti na sajtu www.nbti.org.rs, navodi se u saopštenju uz poruku “Sreća je veća kada se deli sa drugima, dajte krv”.


Na severu Kosova i Metohije uhapšena tri policijska zvaničnika\nIzvor: Radio Televizija Vojvodine, 24.Okt.2019, 10:59\nNa severu Kosova i Metohije jutros je uhapšeno troje policijskih zvaničnika, u toku akcije zbog organizovanog kriminala i zloupotrebe položaja, koja se sprovodi se na zahtev inspektorata Policije i Specijalnog tužilaštva, saznaje Radio Slobodna Evropa iz nezvaničnih izvora.\nKako je za RSE potvrdio portparol Specijalnog tužilaštva Ekrem Ljutfiu, radi se o nastavku prošlonedeljne policijske akcije.\nKosovska policija je u akciji 16. oktobra uhapsila jednu >> Pročitaj celu vest na sajtu Radio Televizija Vojvodine << osobu na severu zbog sumnji da, sa još jednim osumnjičenim koji je u bekstvu, nije adekvatno obavio posao ili je čak sakrio dokaze, ne samo u slučaju ubistva političara i lidera Građanske inicijative SDP Olivera Ivanovića, već i u ostalim nerasvetljenim ubistvima.\nZamenik regionalnog direktora Policije Kosova za sever, Besim Hoti, rekao je da je direkcija Policije Kosova za region sever jutros takođe sprovela drugu uspešnu akciju i privela tri osobe za krivično delo razbojništva.\nPogledaj vesti o: Ekrem Jevrić, Autonomna pokrajina Kosovo i Metohija\nNova hapšenja policijskih zvaničnika na severu Kosova


Saradnja poljoprivrednika iz Irana sa opštinom Vrbas | Oko Nas\nSaradnja poljoprivrednika iz Irana sa opštinom Vrbas\n07/09/2016 Oko nas\nPredstavnici jednog uspešnog poljoprivrednog kombinata iz Irana posetili su danas opštinu Vrbas. Goste su primili Nenad Velicki, zamenik predsednika opštine Vrbas, članovi Opštinskog veća i ostali saradnici. Na današnjem sastanku otvorene su mogućnosti uspostavljanja saradnje u oblasti privrede. Prema rečima Hadži Mamadija, direktora jednog od najvećih poljoprivrednih kombinata u Iranu, ovaj kombinat obrađuje 27.000 hektara poljoprivrednog zemljišta, a trenutno nameni privodi dodatnih 40.000 hektara. „Mi imamo dugogodišnju uspešniu saradnju sa Institutom za ratarstvo i povrtarstvo u Novom Sadu, a dobra iskustva iz prošlosti mogu biti čvrst temelj budućoj saradnji, od koje moraju imati korist narodi jedne i druge države“, rekao je Mamadija.\nPoljoprivrednici iz Irana prisustvovali su tradicionalnoj manifestaciji Dani polja u Novom Sadu, i tokom boravka u Vojvodini posetili nekoliko kombinata i industrija. Oni su danas pre zvaničnog sastanka u opštini posetili u i Fabriku ulja i biljnih masti „Vital“. Zamenik predsednika opštine Vrbas, Nenad Velicki izrazio je zadovoljstvo današnjom posetom.“Iskoristili smo priliku da gostima predstavimo sve potencijale kojim raspolažemo i nadam se da ćemo uspostaviti neki oblik saradnje“, rekao je Velicki. Domaćin poljoprivrednicima iz Irana bio je Vrbašanin Svetislav Dolapčev iz Instituta za ratarstvo i povrtarstvo Novi Sad. Prema njegovim rečima cilj ovog prvog sastanka je upravo otvaranje razgovora oko moguće zajedničke proizvodnje ili investiranja.\nPrethodni članakRasprava oko Velikog bačkog kanala u Kulubu za stara i odrasla lica – predstavnici EP Vrbas održali radioniceSledeći članakU OBV Vrbas obeležen Svetski dan fizioterapeuta – Fizička aktivnost nema alternative


Vlada Srbije usvojila na današnjoj sednici tri uredbe | INFO 24\nVlada Srbije usvojila na današnjoj sednici tri uredbe\nVlada Srbije usvojila je na današnjoj sednici tri uredbe iz oblasti koje su proistekle iz Zakona o elektronskom fakturisanju, čijom će primenom građani i privreda imati višestruku korist upotrebom e-fakture. Na sednici su usvojene: Uredba o uslovima i načinu korišćenja sistema za upravljanje fakturama, Uredba o uslovima i načinu čuvanja i stavljanja na uvid elektronskih faktura i načinu obezbeđivanja verodostojnosti i integriteta sadržine faktura u papirnom obliku i Uredba o postupku i uslovima za davanje i oduzimanje saglasnosti za obavljanje poslova informacionog posrednika.\nUvođenje sistema elektronskog fakturisanja je deo strukturnih reformi koje će doprineti poboljšanju poslovnog ambijenta i to uvođenjem novog modela fiskalizacije i prelaskom na elektronsko fakturisanje. Predviđeno je fazno vođenje obaveze izdavanja i primanja elektronskih faktura, počev od 1. januara 2022. godine, od kada će subjekti javnog sektora morati da primaju i čuvaju elektronske fakture i da ih izdaju drugim subjektima javnog sektora. Elektronsko fakturisanje je ujedno i najbolje rešenje i primer dobre prakse u zemljama Evropske unije.\nKorišćenje sistema elektronskih faktura biće besplatno i obezbediće veću pravnu sigurnost u oblastima njihovog dostavljanja, primanja i čuvanja, a istovremeno doprineti ubrzanju procesa rada i poslovanja. Takođe, e-fakture će omogućiti uštedu u vremenu potrebnom za rad sa fakturama, s obzirom na to da nestaje potreba za izdavanjem, primanjem i njihovim čuvanjem u papirnom obliku, dok će ušteda u vremenu biti ostvarena time što pretraga elektronskih faktura zahteva manje vremena od pretraživanja papirnih arhiva.\nVlada je usvojila Program za reformu sistema lokalne samouprave u Republici Srbiji za period od 2021–2025. godine. Program, kao strateški dokument, predviđa unapređenje funkcionisanja lokalne samouprave kroz decentralizaciju poslova državne uprave i jačanje kapaciteta gradova i opština za efikasno sprovođenje javnih poslova i procedura, uspostavljanje međuopštinske saradnje i primenu principa dobre uprave.\nProgram će biti realizovan kroz nekoliko poglavlja koji se odnose na viziju i opšti cilj reforme sistema lokalne samouprave, njen ključni međunarodni, ustavni i zakonski kontekst, kao i konkretan opis postojećeg stanja kada su u pitanju ključne teme koje se tiču lokalnih samouprava.\nMeđunarodna taktička vežba „Soko 21“


RTS :: Fudbal - Liga šampiona: Real Madrid - Roma\nRTS HD Fudbal - Liga šampiona: Real Madrid - Roma\nsreda, 19. sep 2018, 20:55\nFudbal - Liga šampiona: Real Madrid - Roma\nOdbranu titule evropskog prvaka Real Madrid počinje utakmicom sa Romom. Za Madriđane, koji su 13 puta osvajali titulu prvaka Evrope, a tri puta zaredom u prethodne tri godine, ovo je na neki način početak novog ciklusa.\nNaime, Real će igrati bez svoje najveće zvezde u prošlih deset godina, Kristijana Ronalda, i bez trenera sa kojim je napravio trostruki uspeh u prošlih 36 meseci, Zinedina Zidana. Ekipa ima nekoliko novih igrača, ali će se osloniti uglavnom na stari kadar, i dalje su tu Ramos, Modrić, Kros, Benzema, Bejl, Asensio...\nBilo bi zanimljivo videti Vinicijusa, Brazilca koji već pokazuje da bi mogao da bude velika zvezda.\nRoma je prethodne godine igrala polufinale Lige šampiona, a sada su jači za Pastorea, Enzonzija, Džastina Klajverta... Nešto su slabije startovali ove sezone, čak ima tvrdnji da su igrači nedovoljno spremni iako nije prošlo mnogo od odmora.\nOba tima su poznata po napadačkoj igri pa bi bilo iznenađenje da na ovom meču nema golova.


Jeftini letovi iz Španije do Lihtenštajna - Avio karte Španija Lihtenštajn - eSky.rs\nAvio karte do Lihtenštajna\nAvio karte iz Španije do Lihtenštajna\nPretražite letove iz Španije do Lihtenštajna\nProverite najbolje prilike za letove iz Španije do Lihtenštajna\n✔ Postoje li posebne ponude za letove iz Španije do Lihtenštajna na eSky.rs?\n✔ Mogu li se pobrinuti za osiguranje prilikom rezervacije leta iz Španije do Lihtenštajna?\n✔ Ako rezervišem let iz Španije do Lihtenštajna, mogu li da rezervišem ujedno i smeštaj?\n✔ Koje avio-kompanije nude letove iz Španije do Lihtenštajna?\nBudite sigurni, da na eSky.rs ponuda letova iz Španije do Lihtenštajna uključuje ne samo niskotarifne avio-kompanije, već i one koje su specijalizovane za visoki standard.\nPopularni gradovi Jeftini letovi iz Barselone Jeftini letovi iz Madrida Jeftini letovi iz Valensije Jeftini letovi iz Malage Jeftini letovi iz Palma de Majorke Jeftini letovi iz Ljejde\nPopularni aerodromi: Jeftini letovi od Madrid Barajas Jeftini letovi od Valencia Manises Jeftini letovi od Malaga Costa del Sol Jeftini letovi od Barcelona El Prat Jeftini letovi od Palma de Mallorca Airport Jeftini letovi od Lleida-Alguaire Airport


Novi susret iznad Crnog mora: Ruski lovac ponovo presreo dva američka izviđačka aviona /video/ - Sputnjik Srbija\n19:20 05.08.2020 Preuzmite kraći link\n„Ruska sredstva kontrole vazdušnog prostora su 5. avgusta otkrila iznad neutralnih voda Crnog mora dve vazdušne mete, koje su se približavale državnoj granici Rusije“, saopštio je centar.\nU saopštenju se precizira da je zadatak dodeljen lovcu Su-27 iz sastava Južnog vojnog okruga.\n„Posada ruskog lovca približila se na bezbednom rastojanju vazdušnim objektima i identifikovala ih kao strateški izviđački avion RS-135 američkog ratnog vazduhoplovstva i avion bazne patrolne avijacije P-8A 'Posejdon' američke ratne mornarice“, dodao je centar.\nKako se ističe u saopštenju, nakon što su se američke letelice okrenule od državne granice Rusije, ruski lovac se uspešno vratio na matični aerodrom.\n„Ceo let ruskog aviona Su-27 odvijao se strogo u skladu sa međunarodnim pravilima za korišćenje vazdušnog prostora. Američkim izviđačkim avionima nije bilo dozvoljeno da naruše državnu granicu Ruske Federacije“, saopštio je centar.\nRanije je ruska vojska prijavila „presretanje“ američkih izviđačkih aviona iznad Crnog mora 23, 24, 27. i 31. jula. Svaki put su ruski avioni Su-27 podizani u vazduh kako bi ih presreli.\nCrno more, američki izviđački avioni, ruski lovac, Su-27, presretanje


„Strane agenti“ nisu zabranjeni u Rusiji - 26.05.2015, Sputnik Srbija\n„Strane agenti“ nisu zabranjeni u Rusiji\nKremlj odbacuje kritike ruskih zakona kojima se nevladine organizacije označavaju kao „strani agenti“ i „nepoželjne organizacije“, izjavio je danas portparol... 26.05.2015, Sputnik Srbija\n17:21 26.05.2015 (Osveženo: 16:19 05.10.2015)\n© Flickr / Robbert van der SteegBotovanje se pojavilo od kako su se pojavili i kompjuterski virusi. Prvobitno se botovanje koristilo za rešavanje teških matematičkih operacija, a koristile su ga i vlade stranih država.\nKremlj odbacuje kritike ruskih zakona kojima se nevladine organizacije označavaju kao „strani agenti“ i „nepoželjne organizacije“, izjavio je danas portparol ruskog predsednika Dmitrij Peskov.\n„Oni koji imaju bojazani mogu da ih formulišu jasno. To mora da bude zasnovano na konkretnim činjenicama“, istakao je Peskov.\nPortparol Kremlja je rekao da je specifični kriterijum da li neka organizacija prima novac iz inostranstva ili ne — njeno stavljanje na listu „stranih agenata“.\n„Ukoliko ona prima sredstva iz inostranstva, onda je ’strani agent‘ u skladu sa zakonom“, objasnio je Peskov.\n„Ukoliko se našla na listi, ali nije primila nikakva sredstva iz inostranstva, onda postoje pravne osnove da se to ospori na sudu“, kazao je Peskov.\nPrema njegovim rečima, organizacija koja prima novac iz inostranstva i uključena je u politiku, treba da se deklariše kao „strani agent“.\n„To ne znači da je ova aktivnost zabranjena“, naveo je Peskov.\nPeskov je naglasio da dva zakona ne zamenjuju jedan drugi.\n„’Nepoželjne‘ su one organizacije koje predstavljaju pretnju po nacionalnu bezbednost i nacionalne interese. ’Agenti‘ ne predstavljaju obavezno pretnju. To su dve potpuno različite stvari“, dodao je Peskov.\nU Rusiji trenutno postoji 67 nevladinih organizacija koje se vode kao „strani agenti“.\nZaštitnica za ljudska prava Rusije Ela Pamfilova kritikovala je danas zakon koji je nedavno potpisao ruski predsednik Vladimir Putin, a koji omogućava vlastima da zabrane međunarodne nevladine organizacije označene kao „nepoželjne“.


Nema novca za utopljavanje zgrada u Sarajevu – Vaš obnovljivi izvor informacija – Energis\nNema novca za utopljavanje zgrada u Sarajevu\nU ovoj budžetskoj godini izdvajanja za Ministarstvo stambene politike Kantona Sarajevo znatno su smanjenja zbog čega nije bilo ni sredstava za povećavanje energetske efikasnosti odnosno “utopljavanja” zgrada, kazao je u razgovoru za Agenciju FENA ministar stambene politike KS Ãˆedomir Lukić. Vlada Kantona Sarajevo usvojila je u augustu Program realizacije projekta Energetska sanacija Sarajeva (ENESANSA) u 2013.\nU ovoj budžetskoj godini izdvajanja za Ministarstvo stambene politike Kantona Sarajevo znatno su smanjenja zbog čega nije bilo ni sredstava za povećavanje energetske efikasnosti odnosno “utopljavanja” zgrada, kazao je u razgovoru za Agenciju FENA ministar stambene politike KS Ãˆedomir Lukić.\nKapitalnih ulaganja, kada je u pitanju ovo Ministarstvo, nije bilo i zbog činjenica da Skupština Kantona Sarajevo u dva navrata nije prihvatila planirano kreditno zaduženje u iznosu od oko 10 miliona KM, od kojih je 1,2 miliona KM bilo planirano za Ministarstvo stambene politike KS.\n“Od tih sredstava 500.000 KM trebalo je biti izdvojeno za povećavanje energetske efikasnosti, a uz sufinansiranje Općine Novi Grad “utopljen” je trebao biti niz od pet lamela u naselju Alipašino Polje”, pojasnio je Lukić.\nMinistar je istaknuo da se za svaku zgradu pravi proračun koliko je sredstava potrebno u zavisnosti od stanja u kojem se zgrada nalazi jer je ponekad potrebna sanacija ne samo fasada nego i krovnih površina.\nBuduće da postoje zgrade kod kojih je pola fasade “utopljeno”, a pola nije, ministar je pojasnio da se samo vizuleno stiče dojam da se radi o jednoj zgradi iako su to dvije zgrade i između njih je takozvana dilatacija koja ih razdvaja odnosno razmak između njih može biti samo deset centimetara.\nMinistar napominje da je projekt “ENESANSA” jedan od najvažnijih projekata i u Evropi, a implementacijom ovog projekta omogućit će se finansijske uštede za građane, ugodniji način stanovanja ali i smanjenje emisije štetnih gasova u okolini.


Privremena izmena saobraćaja vozova iz unutrašnjeg saobraćaja na niškoj pruzi – Srbija Voz\nPrivremena izmena saobraćaja vozova iz unutrašnjeg saobraćaja na niškoj pruzi\n„Srbija Voz“ a.d. obaveštava korisnike svojih usluga da još uvek nije otklonjena smetnja na infrastrukturnim kapacitetima koja je nastala dana 04.02.2022.godine u 23.25 časova. U prekidu je saobraćaj vozova iz unutrašnjeg saobraćaja na relaciji Beograd Centar-Niš.\nZa putnike voza koji iz stanice Beograd Centar polazi u 7.25 časova za Niš, kao i za putnike voza koji iz stanice Niš polazi u 5.30 časova za Beograd Centar, organizovan je autobuski prevoz na relaciji Beograd Centar – Palanka- Beograd Centar.\nZa putnike voza koji iz stanice Beograd Centar polazi u 17.55 časova za Niš, kao i za putnike voza koji iz stanice Niš polazi u 15.52 časova za Beograd Centar, organizovan je autobuski prevoz na relaciji Beograd Centar – Velika Plana- Beograd Centar.\nOtklanjanje smetnji je u nadležnosti “Infrastrukture železnica Srbije”a.d.\nPrivremeni prekid saobraćaja vozova iz sistema BG:VOZ na relaciji Resnik-Mladenovac-Resnik\nProdužena zimska turistička sezona na „Šarganskoj osmici“


Makron: Dijalog pa konkretno rešenje za nekoliko meseci - JUGPRESS\nFrancuski predsednik Emanuel Makron je naveo da će organizovati jedan poseban sastanak delegacija Beograda i Prištine, uz prisustvo nemačke kancelarke Angele Merkel. “Francuska će biti potpuno spremna da, zajedno sa Nemačkom, u okviru posrednovanja EU, podrži obnovu dijaloga koji ima za cilj da u narednih nekoliko meseci nađe konkretno rešenje”.\nSamo na dvema stranama je da razmotre opcije do definitivnog rešenja.\nBili smo potpuno otvoreni po pitanju Kosova, naveo je Makron, posle sastanka sa Vučićem. “Organizovaću jedan poseban sastanak sa rukovodstvom Kosova, s Vama, premijerkom Srbije i kancelarkom Merkel… Francuska je angažovana da se nađe trajan sporazum”, naveo je.\nVučić: Gotovo ni sa kim nisam imao tako dug i iskren razgovor kao sa Makronom18:31 h\nFrancuski predsednik je rekao da postoje “neke spoljne sile koje žele da se ne nađe sporazum”. “Srbija i Kosovo su zaista evropske države i mi moramo da pomognemo da se to prevede u činjenice”.\nNaša (EU) je odgovornost da vam damo neophodnu podršku kako bi se našao kompromis i kako bi se uspostavila stabilnost, a to znači da nemamo ni sa jedne strane nekonstruktivne poteze, rekao je Makron i dodao da zabrinjavaju odluke poslednjih nedelja. “Odluke suprotne preuzetim obavezama treba da budu ukinute”. Rekao je da će Francuska podržati obnovu dijalogu, dodajući da će se lično angažovati iz poštovanja prema Srbiji.\nMakron je, odgovarajući na pitanja novinara, rekao da istorija ne može da se vrati unazad, niti može da se vrati 20 godina unazad. Nema nekog magičnog rešenja ni u Nemačkoj, SAD, Francuskoj, odgovor je vašim srcima i u inteligenciji onih koji rešavaju te probleme, dodao je.\nSporazum između Srbije i Kosova je veoma važna za stabilnost regiona, i to je test za Evropu – da li je ona sposobna da sklopi taj sporazum, naveo je Makron.\nSrbija je jedna velika evropska država, nacija, ja to kažem ovde glasno, u trenutku kada neki u svetu imaju utisak da bi ovaj region mogao da bude mesto gde će se prepilitati uticaj ovih ili onih, kaže francuski predsednik. “Vi držite do vaše suverenosti i nezavisnosti i ja takođe držim do suverenosti država koje poštujem”.\nSrbija je deo procesa pridruživanja EU, i uvek ste bili odgovorni, govorili ste da ćete ući kad ste spremni, kaže Makron.\nRazgovarali smo o ekonomskim i dubinskim strukturalnim reformama, kao i o vladavini prava, preneo je francuski predsednik. Predsednik Vučić iskreno govori i želi da radi, ocenjuje. Ja sam imao uvek jasnu poziciju – da EU ne funkcioniše dobro i da treba da se donesu odluke kako bi bolje funkcionisala, dodao je. “I mi i vi moramo da radimo, da delujemo”.\nMakron je rekao da da će uvek biti uz Srbiju, “kako bismo radili na približavanju odgovorno”. Ja mislim da ste krenuli u nužne reforme kako bi se to postiglo, a paralelno sa tim EU mora da se reformiše, kako bi primila Srbiju, dodaje.\nGovoreći o izveštaju EK, Makron je rekao da želi da situacija sa slobodom medija bude poboljšana.


Ono što je najvažnije za sve posetioce jeste prohodnost puteva, jer se upravo na ovoj teritoriji nalazi jedna od najrizičnijih trasa u Srbiji\nProleće je stiglo kalendarski, turistička sezona u ski-centrima privodi se kraju, ali jedna planina u Zapadnoj Srbiji tek sad je zasijala pravim sjajem.\nNa Goliji koja važi za jednu od šumama najbogatijih planina u Srbiji trenutno vlada prava snežna idila, put ka vrhu planine je prohodan što privlači veliki broj domaćih turista da još uvek uživaju u čarima najhladnijeg godišnjeg doba.\n- Ovde je zaista fantastično, osećam se kao da nisam u Srbiji. Vazduh je fenomenalan i diše se punim plućima na ovoj nadmorskoj visini. Ono što nas je oduševilo jeste što je divlja priroda na dohvat ruke, jedna od retkih planinskih lokacija koja nije u velikoj meri urbanizovana. Ovde je pravi raj za nas kojivolimo duge šetnje po snegu - kaže za RINU Aleksandra iz Beograda koja je vikend sa porodicom odlučila da provede upravo na Goliji.\nOno što je najvažnije za sve posetioce jeste prohodnost puteva, jer se upravo na ovoj teritoriji nalazi jedna od najrizičnijih trasa u Srbiji. Put Preko Brdo - Odvraćenica usled jakog vetra i snežnih nanosa dugo je bio blokiran za saobraćaj.\nGorštak i devojka iz grada: Spojila ih emisija, sada čekaju dete i ne planiraju da idu sa planine - Dane već šest godina nije kročio u selo!\nSlike sa Golije lede dah! Palo tri metra snega, najkritičnija deonica u Srbiji neprohodna do daljeg (FOTO)\n- Uz veliku upornost putara i uz pomoć teške mehanizacije uspeli smo da pročistimo put koji je zadavao velike probleme. Deonica se nalazi ispod najvišeg vrha Golije, Jankovog kamena, duvaju jaki vetrovi sa Peštera i zato je ovo deonica na kojoj tek pročišćen put može biti ponovo zavejan u roku od samo nekoliko minuta. Nadamo se da više neće biti velikih snežnih padavina, ali ovde je situacija neizvesna sve do letnjih meseci, a službe putara ažurne i u aprilu i maju - izjavio je Vitomir Arsović iz Puteva Ivanjica.\nZbog očuvanosti prirodnih i kulturnih vrednosti planina Golija upisana je u Uneskovu svetsku listu rezervata biosfere. I upravo zbog svih ovih odlika, Golija postaje jedna od najposećenijih destinacija u Srbiji koja pruža kvalitetan ali pre svega bezbedan boravak i odmor.\n- Zimska sezona na Goliji je pri izmaku, mi uveliko prepremamo letnju koja će biti prema našim očekuvanjima znatno bolja u odnosu na prethodne godine, na osnovu interesovanja koje je do sada pokazano, rezervisanog smeštaja i najava. Golija je naš favorit upravo u letnjem periodu jer su mnogi njeni lokaliteti koji su veoma atraktivni i lepote divlje planine dostupniji kada se sneg otopi - istakao je Miloje Ostojić iz TO Ivanjica.\nNajposećenije lokacije su planinska jezera, takozvano Nebeska suza, koje nema pritoke i potoke, već se puni iz pukotina planine koje zemljotres pogodio pre više od pedeset godina, kao i Košaninova jezera. U zimskim uslovima je teško doći do njih, zato je leto pravo vreme.\nBeba nije htela da čeka, pa se rodila u autu: Komunalci iz Šapca dočekali novorođenče!\ngolija Sneg padavine Planina Zapadna Srbija


Prihodi Telenora Srbije u drugom kvartalu 2015. iznosili su 11,3 milijarde dinara, čime se nastavlja pozitivan razvoj u odnosu na prošlu godinu.\nTelenor Srbije je prvi operator koji je omogućio korisnicima korišćenje 4G mreže u romingu, i to u Crnoj Gori. Na taj način svi korisnici mogu da uživaju u do šest puta bržem surfovanju neograničenim internetom, ako se opredele za Dnevnu ili Nedeljnu kartu.\nPostpejd korisnici koji od danas odaberu 4G telefon iz bogate Telenor ponude dobiće dodatni internet saobraćaj pored saobraćaja u okviru svojih paketa.\nSa Telenorom sigurno u romingu\nViše od 50 odsto Telenorovih postpejd korisnika prepoznalo je TravelSure roming tarife kao najbolji način da imaju potpunu kontrolu troškova u romingu i da mogu povoljno da razgovaraju i surfuju.\nKompanija Telenor i Telenor fondacija, zajedno sa 48 partnera iz javnog i civilnog sektora, uspešno su inicirale i podržale 28 novih projekata tokom 2014 godine.\nSupernatural park na Adi Huji oplemenjen je sa još 1000 sadnica „cveća života“ u Telenor bašti zahvaljujući zaposlenima u Telenoru, predstavnicima grada Beograda, kao i brojnim poznatim ličnostima.\nBiciklom do Tokia\nDragan Šibalić, koji je pre dva dana krenuo na put biciklom do Tokija, držaće budnim sve one koji putem društvenih mreža prate njegov put dug 20 000 kilometara. Šibalić je pre dva dana krenuo iz rodnog Kraljeva, a jutros je posetio i kompaniju Telenor u Beogradu, koja mu pruža podršku tokom putovanja.\nKompanija Telenor Srbija u prvom kvartalu 2015. godine ostvarila je prihod od 10,5 milijardi dinara, što predstavlja rast od 6 odsto u poređenju sa istim periodom prošle godine.\nNajnoviji modeli Samsung telefona - SAMSUNG Galaxy S6 Edge i SAMSUNG Galaxy S6 u beloj, crnoj i zlatnoj boji od danas se mogu kupiti u Telenorovim prodavnicama.\nNeograničeno kuckanje, fotografisanje, snimanje videa i mogućnost da se sve to podeli sa prijateljima putem besplatnog interneta za WhatsApp digitalni servis omogućeno je svim novim Telenorovim pripejd korisnicima na tri meseca.\nPrvi put u Srbiji Telenor uveo Internet saobraćaj dostupan sa dva broja\nPrvi put na domaćem tržištu Telenor je uveo mogućnost korišćenja zajedničke kvote internet saobraćaja između dva svoja broja u okviru nove promocije „Telenor Više“.


Tanjug 19. januara 2022. 19:07\nBEOGRAD – Gradske pijace u današnjem saopštenju o nesreći koja se juče dogodila na pijaci Stari Merkator u Novom Beogradu, objašnjavaju da je došlo do „obrušavanja obloge – maske ventilacionog kanala“, te da nije reč o obrušavanju plafona, zida, krova, kako su preneli pojedini mediji.\nNesreća se, kako navode, dogodila usled obrušavanja dela obloge ventilacionog kanala u nivou suterena, uviđaj je obavljen, a nadležne službe će sagledati razloge zbog kojih je došlo do obrušavanja.\nČetiri povređene žene su prebačene u Urgentni centar, odakle su tri nakon kompletne dijagnostike puštene kućama, a četvrta je nakon preloma ruke zbrinuta na VMA.\nU saopstenju se navodi da ništa nije ukazivalo da na pijaci TC „Novi Beograd“ može doći do nesreće u vidu bilo kakvog obrušavanja, niti je bilo ikakvih informacija ili naznaka da je tako nešto moguće da se desi.\n„Najvažnije je da nema ljudskih žrtava, da su sve četiri povređene osobe zbrinute i van životne opasnosti. Šteta će svakako biti nadoknađena svim oštećenim licima“, navode u saopštenju Gradske pijace.\nGrađevinska inspekcija je zatvorila za upotrebu deo objekta u kojem se desilo obrušavanje, dok drugi deo – plato pijace TC „Novi Beograd“ radi nesmetano jer nema opasnosti od daljeg obrušavanja.\nTC „Novi Beograd“, u okviru koga se nalazi i pijaca, izgrađen je početkom 70-tih godina prošlog veka. U skladu sa svojom nadležnošću, JKP „Gradske pijace“ je kontinuirano obavljalo tekuće održavanje prostora koje preduzeće koristi za obavljanje svoje delatnosti, navedeno je u saopštenju.


Vučić: Presuda Mladiću i sednica Saveta bezbednosti istog dana\n"Kako je to podešeno prosudite sami. Reći će vam neko da je redovna sednica Saveta bezbednosti i jeste, ali da li je slučajno ili ne zakjljučite sami", naveo je Vučić.\nObjavljeno: 04.06.2021. 14:15h\n"Nadam se da će biti omogućeno, a ako ne bude moraćemo da nađemo način da uprkos svim obavezama i gotovo nemogućim okolnostima, odem u Njujork jer imam pravo da prisustvujem uživo", kazao je predsednik.\n"To je davano sudovima u regionu da sude, a jedan predmet koji se tiče samo nepoštovanja suda, a mi imamo zakon koji govori samo o saradnji sa Haškim tribunalom i izručenju za ratne zločine. Zamislite vi kakvo je to poverenje kada vi nećete da dozvolite sudovima u Srbiji po jednom gotovo beznačajnom predmetu u odnosu na predmete koji optužuju pojedince za izvršena najteža krivična dela protiv pripadnika srpskog naroda, a koji su dati sudovima u regionu", kazao je Vučić.\n"Sa sve tri teritorije na kojima su i Srbi teško stradali, a ne samo Albanci, Bošnjaci i Hrvati, svi oni koji su prikazivani kao počinioci takvih zločina i za koje su postojale teške optužnice, pravosnažnom presudom su oslobođeni", kazao je Vučić.\nAleksandar VučićPredsednik SrbijeVučićRatko MladićSednicaSavet bezbednosti